text:
Dia 5 di november, miembro di parlamento pa fraccion di Raiz, alabes vice-presidente, Raymond Kamperveen, a manda un carta caminda cu e ta haci un serie di pregunta den cuadro cu e proyecto di Eagle LNG cu tin di haber cu Utilities NV, WEB Aruba NV y NV Elmar, na Minister di Labor, Integracion y Energia, Glenbert Croes.
Den e carta aki tambe e parlamentario a pidi p’e contracto y no a haya ningun contesta riba su carta di parti di e mandatario.
Segun minister Croes, nan a cay atrasa pa contesta tur e preguntanan haci p’e parlamentario. E ta comenta cu den parlamento tin cierto mecanismo con ta divulga tur contract, den cuadro cu transparencia.
El a agrega loke cu gobierno por haci, ta pa haci un bin cu un resumen di e contract.
Raiz mes no tabat’ey presente durante di e rueda di prensa despues cu a firma e acuerdo entre Eagle LNG y WEB Aruba NV.
E minister a menciona cu nan tabatin reunion cu nan partner den gobierno y tabatin cierto diferencia di opinion. Pero nos ta bibando den un democracia bibo y ta respeta nan opinion.
Pa un cobertura mas amplio lesa e edicion di TREMPAN di mañan.


c: text/html

text: Dialuna merdia a drenta informe di cu lo tin illegalnan a subi tera pabao di Dump na Parkietenbos, mesora a dirigi varios patruya cu urgencia pa Bucutiweg. Na yegada di e prome unidad a bin topa cu un grupo di persona cu a caba di sali for di lama y a cana bay pa e Parke di Curazon na Simeon Antonio. Polis a papia cu nan y a bin compronde cu ta nan mes a sali for di e lama y cu nan ta miembronan di un iglesia den cercania cu a bay recrea nan mes. Pa tur seguridad a dicidi di tira un bista rond den e area pero no a mira nada otro particular.

robotstxt: allowed

filter: keep


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
CU dolor na nos curason, nos ta participa fayecimento inespera di nos ser stima:
Sr. Henry N. Kock
Cariñosamente yama “Pajerry”
*22-12-1940 – †30-08-2021
Mayornan: †Augustin Kock
†Johanna Kock-Koolman
Na nomber di su:
Yiunan: Joselito (Lito) Kock
Oslin (Oshi) Kock
Julissa (Lissa) Kock y Aldwin Acosta
Nieto(a)nan: Yoshua Kock
Aydee Kock
Genesis Kock
Aaliyah Acosta
Yaisha Kock
Julianne Kock
Wanderlei Kock
Bisanieto: Gerrion Tromp
Rumannan:Sara Maria y †Efigenio Laclé-Kock y yiunan
†Juan y Ivonne Kock-Martijn y yiunan
†Maria Teresita Kock y yiunan
†Modesto y Felicia Kock-Tromp y yiunan
†Simon y Sherine Kock-Lodowica y yiunan
Julian (Jan) y Buelah Kock-Hassel y yiunan
Angel Rosendo (Chendo) Kock y yiunan
†Glenda Kock
Mescos ruman y comper: Elias (Jachi) y Lucia Laclé-Tromp y yiunan
Tanta: Aura Kock
Sobrina y sobrinonan, prima y primonan, amiga y amigonan ( demasiado pa menciona )
Amigonan di cas: Joël Croes, Albertico (Tico) Oduber, Ramiro (Michi) Hernandez, Philipo Maduro
Bandanan cu Henry a participa na bida: Tico y sus Estrellas, Estrella Musical, Combo Aruba, Combo A, Latin Brother, La Selecta, Pega Saya.
Teamnan di futbol: Club Millonarios, Estrellla, Sport Boys, Atlantico Deportivo, Deportivo Rooi Afo.
Ex coleganan di Compra NV.
Demas famia: Kock, Koolman, Laclé, Martijn, Tromp, Hassel, Lodowica, Fuentes, Bikker, Maduro, Hernandez, Oduber, Werleman, Geerman, Acosta, Croes, Franken, Wiersma.
Ta invita pa acto di despedida cual lo tuma lugar na Aurora Funeral Home diasabra 11 di September 2021 di 2’or pa 4’or di atardi. Cremacion lo tuma lugar despues.
Disculpa nos si den nos tristesa nos por a lubida algun famia of conocir.


text:
WILLEMSTAD – Futbòl Liga MCB a kontinuá den wikènt tras di lomba ku tres partido na Stadion Ergilio Hato. Den e promé partido djabièrnè anochi, e ekipo di Victory Boys ta empatá ku Centro Barber na dos gol. Pa Victory Boys e golnan a keda anotá pa Randall Winkllar i Vilyson Lake. Miéntras ku pa Centro Barber ambos gol a keda anotá pa Christopher Isenia.
Djasabra e kampionato a kontinuá ku dos partido. Den e promé partido e ekipo di Sithoc a topa ku SUBT. Niun di dos ekipo a sa di anotá gol i a partido a finalisá na 0 gol pa banda.
Den e di dos partido di djasabra e ekipo di Centro Dominguito a golia Vesta ku skor di 5-1. a Dominguito e golnan a keda anotá pa Ashar Bernardus na tres okashon i Mirco Colina Jr. na dos okashon. E uniko gol di Vesta a keda anotá pa Ruchendro Kierindongo.
Ayera djadumingu no tabata tin wega manera sa ta e kustumber, pero a kampionato ta kontinuá awe ora ku UNDEBA enfrentá Jong Colombia.


text:
ORANJESTAD, Aruba – 04 di juni 2021: Aruba Bank ta un organizacion responsabel y ta contribui positivamente na comunidad di Aruba. Durante di e actividad di Aruba Doet, e ekipo di Aruba Bank a duna un man na Colegio Conrado Coronel pa nan por realisa tur nan proyectonan di Aruba Doet 2021. E biaha aki e skol a traha un plan pa asina realisa mas cu un proyecto cu normalmente nan sa di haci.
Aruba Bank a contribui cu material pa por a caba di traha un cura rond di e “green garden” cu e skol tin como tambe verf pa e skol por verf e mediateca y e koffiekamer pa e docentenan.
Aruba Bank ta comprometi na cumpli cu su “CSR” y di por aporta cu trabounan comunitario na diferente manera durante di aña. Pabien na tur docente cu di forma boluntario a uni pa yuda den e proyecto di Aruba Doet, dunando bek na comunidad.


text:
ORANJESTAD (AAN): Diaranson mainta pa 11:45 am, Central di polis a worde notifica via di Centro di Alarma,
cu e momento ey tin un curpa sin bida ta drief den lama, net cerca di e cura di Aruba Ports Authority na altura di ex-Bushiri Resort Aruba.
Centro di Alarma a indica cu nan a manda Ambulans tambe caba eynan pa check e situacion.
E ora Central di Polis tambe a manda diferente unidad di Polis di Playa pa e lugar pa mira. Ora cu polisnan a yega na e beach cerca di lama, nan a bin topa cu famia di e persona masculino.
Ambulance tambe tabata na e lugar, pero lamentablemente no por a haci nada mas pa e persona.
A notifica Polis Maritimo, y nan a yega cu nan Boto. Asina nan a logra saca e curpa sin bida for di lama y trece na pier na ex-Bushiri Resort Aruba.
Pa 12:45 pm, Dr. Texier a yega y constata morto di Candido G. Pourier, naci dia 4 di October 1936 na Aruba. Pues e ta un ciudadano di 85 aña di edad.
Polisnan a solicita pa personal di Bureau Slachtofferhulp tambe yega na e lugar pa duna e famia asistencia den e momento dificil aki.
DIARIO y Cuerpo Policial ta manda palabra di condolencia na famia di e fayecido.
https://diario.aw/categories/noticia/policial/gerard-pourier-di-85-ana-a-fayece-den-lama-dilanti-bushiri-beach#sigProId85a8bd9d7c


text:
DEN HAAG.-E invashon ruso riba Ukrania sigur lo tin su efektonan riba Oropa i otro partinan di mundu. Premier Mark Rutte den un konferensia di prensa e siman aki a atvertí su komunidat pa prepará pa e efektonan, partikularmente forsa di kompra di e pueblo hulandes ku ya kaba ta bou di preshon debí na oumentu di preisnan. E efekto di guera entre Rusia i Ukrania ta hasi e situashon pió.
Den último dianan, komo reakshon riba e invashon ruso Union Oropeo a tuma sanshonnan kontra Rusia. No mester pèrdè di bista ku Hulanda ta kumpra gas for di Rusia i awor ku e sanshonnan aki Rusia lo por kòrta den e suministro di gas loke ta pone ku preis di gas na Hulanda lo subi barbaramente. E espektativa ta ku e problema entre Rusia i Ukrania lo dura algun luna ku tur e konsekuensianan ku esei ta trese kuné. Ya kaba ta asina ku Hulanda ta luchando ku tasa di inflashon relativamente haltu debí na oumentu di preisnan den e pais. No solamente produkshonnan di tur klase a subi pero tambe servisionan ta birando mas karu pa e konsumidó hulandes.


text: Diamars merdia a drenta informe di cu lo tini un auto desconosi laga atras den bario di Seroe Janchi, mesora a dirigi un patruya na e sitio. Na yegada di e patruya na e sitio a bin encontra cu un Nissan Fuga para parcialmente riba caminda. Polis a buska rond y puntra rond si algun persona por sa algo tocante e vehiculo aki pero no a yega leu. Polis a keda na e sitio pendiente pa un takelwagen hale for di caminda, despues di un rato e donjo si e auto a presenta bisando gasolin lo a caba cune. Polis a tuma nota cu esaki ta mesun persona cu dia 14 di November den e mesun bario a laga auto riba caminda ora gasolin a caba cune. Polis a hala atenshon di e Nissan Fuga pa e zorg pa e tini gasolin den su auto prome cu e sali cune pa evita causa obstaculo riba caminda.


text: Diamars anochi a drenta informe di un caso di problema di pareha cu a escala bayendo na maltrato na un adres na Paramira, mesora a dirigi un patruya na e sitio. Na yegada di e patruya a bin compronde cu aki ta trata di un problema di pareha unda ya cosnan a cuminsa bay fey man y maltrato a sosode. Polis a intermedia den e asunto pero e dama no kier a entrega keho asina ta polis atrobe cu man cruza a sigui cu su patruya. Cu hopi fanfaria inisterio publico a emiti un boletin indicando cu polis por haci detencion si acaso nota e agression cometi pero nos no por compronde pakiko no a haci detencion.


text: Diaranzon mainta a drenta informe di un caso di kiebro cu ladronicia na Sultan riba Caya G.F. “Betico” Croes, mesora a dirigi un patruya na e sitio. Na yegada di e patruya a bin compronde cu desconocidonan lo a forza y kibra e porta di e lugar pa asina drenta y horta den e lugar. E ladronnan a bay cu un caha di placa cu tabata tin 450 Florin pa cambio. Ademas a compronde cu e lugar ta dispone di camaranan di seguridad cu a graba con e antisocialnan aki a drenta y a reboltea full e lugar. E video aki a ser pasa tambe pa recherche sigui riba e caso aki.


text:
Servisio pa Planifikashon Urbano
Servisio pa Planifikashon Urbano (ROP) ta sòru pa uso duradero i balansá di e espasio di Kòrsou. ROP ta evaluá petishonnan pa desaroyonan urbano nobo i situashonnan aktual pa sòru ku nan ta kumpli ku nivel di kalidat ku e maneho di Gobièrnu ta stipulá. E responsabilidat di ROP ta konsistí di ordená i duna forma na e espasio públiko di Kòrsou.
Tareanan
- Prepará programanan i proyektonan pa mehorá barionan i bibienda;
- Traha riba plannan di maneho di bibienda;
- Kordinashon tékniko di restourashon di mantenshon di monumentonan;
- Duna pèrmit i eksonerashon pa restourashon i mantenshon di monumento;
- Atministrashon di e registro di monumentonan;
- Implementá maneho pa monumentonan i asigná monumentonan protehá;
- Implementá maneho pa pèrkurá pa mantenshon di monumentonan;
- Kordinashon di e parti urbano di tráfiko;
- Duna pèrmit i eksonerashon pa konstrukshon i prekario;
- Kontrolá i sòru pa kumplimentu ku e reglanan di pèrmit.
Drenta den kontakto:
Telefon: +5999 433-3200
Adres: Plasa Horacio Hoyer 19
Email: info.rop@gobiernu.cw
Whatsapp: +5999 511-3874


text:
Kralendijk- Despues di kasi 3 siman di subida di kasonan aktivo na Boneiru, por fin pa awe tin un bahada level den e kantidat di kaso total di Covid na Boneiru.
Esaki ta wòrdu kousá dor di e echo ku tin mas hende ku a rekuperá (36) den komparashon ku e kantidat di kasonan nobo ku a keda registrá (27).
Ta di spera ku esaki ta e promé señal ku e kantidat di kaso total ta stabilisando, pero ta muchu trempan pa por bisa esaki.
Tèst
Gobièrnu ta sigui hasi un apelashon riba habitantenan pa tene nan mes na e reglanan di prevenshon i tambe di mèldu nan mes pa un tèst di Covid, asina ku nan ta sinti 1 òf mas síntoma. Ayera un total di 85 hende a pasa tèst, di kual 27 a resultá positivo. Tambe tin un viktima mas ku a fayesé pa motibu di Covid.


text:
KRALENDIJK- Riba dia internashonal di mucha, a organisá un aktividat na ‘Parke den Stashi’, kaminda a presentá un videoclip; labamentu di man ku awa i habon.
Ta trata di un kantika kantá pa 8 alumno di skol spesial, ‘Unit Speciale Lesplaatsen-Voortgezet Onderwijs-Cluster 3 a’. Na e okashon, Diputado Nina den Heyer a dirigí palabra pa medio di un pantaya na e parke. El diputado a bisa ku a skohe 8 mucha pa presentá den e videoclip i e mensahe ta importante pa e yega tur kaminda.
Meta ta pa e yuda pa nos kuida nos mes i otronan. Esaki ta importante, sigur mirando ku último simannan, tabatin diferente kaso di pegamentu di otro ku e covid-19 na skol. ”Mi ta un kampion si mi laba man ku habon. Sigui laba nan pa kuida boso mes i otronan”, asina e diputado a bisa.


text:
Diasabra anochi un poco pasa di 8:30pm, polis a para un auto numera TX-211 debi cu e chauffeur tabata core di manera iresponsabel riba caminda di Green Corridor pa San Nicolas.
Na altura di Hyatt riba Green Corridor polis a par’e pa control y a bin resulta cu e chauffeur tabata bou di influencia di alcohol y a bay over na su detencion mesora.
Sinembargo, detencion no a bay facil debi cu algun familiar a yega cerca y a cuminsa lanta cu polis. Ora cu polis a splica nan e procedura nan a calma y a bay cu e Taxi mientras polis a transporta e chauffeur pa warda.


text:
Recientemente tabatin den parlamento un encuentro cu ministro encarga cu Salubridad Publico. Esaki a base di un manifiesto entrega na parlamento pa un grupo di ciudadano malcontento cu diferente aspecto di cuido medico. For di loke a keda publica den prensa nos por conclui cu nan a papia, y anto? Practicamente loke a keda divulga no ta alcansa mas leu cu menciona e tema y problemanan treci dilanti. Esey ta parce nos logico pa cuminsa e debate. Pero, no ta spera di e ministro cu e ta trece na mesa e solucionnan cu e tin pensa pa e diferente problemanan aki, cu ademas den hopi sentido ta interrelaciona? Un bon motibo pa un analisis di nos mes.
Un di e kehonan grandi ta e disponibilidad di dokter di cas y specialista. En general ta dura demasiado prome cu un cliente por haya cita cerca un di e mediconan aki. Pa cuminsa cu e dokter di cas: generalmente e keho di e mediconan ta cu nan tin demasiado pashent, cu ademas den hopi caso ta acudi innecesariamente cerca nan. Esey por ta berdad y ta algo cu solamente por resolve cu informacion, y en general hisa e nivel di conocemento di nos ciudadano. Un simpel verkoud no ta motibo pa bay dokter, mucho menos haya remedi pa combati esaki. Ta conoci mundialmente e deseo di pashent pa haya antibiotica pa infeccion di virus, unda antibiotica no ta yuda pasobra e ta pa combati infeccion di bacteria. Tin hasta caso di dokter cu ta prescribi antibiotica djis pa libra di e exigencianan di e pashent. Ta conoci cu uzo excesivo di antibiotica ta crea inmunidad di bacteria pa antibiotica, cu tur consecuencia pa salubridad publico.
Te awe ta dificil pa comprende dicon cerca cierto dokter tur pashent mester montona 7’or di mainta, pa sinta warda tin ora te despues di merdia pa logra mira dokter. No tur dokter ta organisa asina, pero ta tende cu otro sistema no ta funciona pasobra e pashentnan hopi biaha no ta cumpli cu e cita na cierto ora. Sin embargo, tin dokter cu si tin nan pashentnan ta acudi segun cita y esaki ta cana bon. Disciplina di parti di e cliente ta keda un exigencia si.
Pero tin mas problema den e asunto aki. Anteriormente e dokter di cas tabata disponibel mainta, atardi, anochi, marduga y den fin di siman… Nos no ta sugeri pa regresa na esaki, dokter tambe tin derecho riba un bida normal. Pero, e ora nos no mester keda straña cu tur esnan cu un problema medico ta acudi na e unico luga unda nan tin speransa di ser atendi: hospital, seccion di Ayudo di Emergencia. Logico cu hospital ta keha di e cantidad considerabel di cliente cu no tin un urgencia cu ta hustifica pa nan acudi na hospital. Pero e pregunta ta unda nan mester bay anto? Ban imagina e caso di un pareha cu tin un baby cu ta malo. Nan no por bay dokter di cas pasobra a bira merdia caba y e no ta atende nan mas. Atardi ta ora cu keintura ta subi y warda te pa e dia siguiente ta un pesadia cu tur hende cu tin o tabatin yiu chikito conoce. Nan ta bay hospital, punto.
Hospital a trata di resolve parti di e problema creando e ‘huisartsenpost’ pa alivia e servicio di emergencia, pero aparentemente ainda tin demasiado caso ta yega hospital cu mester por dispone di servicio di dokter di cas durante e oranan cu no ta e orario normal di dokter di cas. Keintura ta subi atardi y no mainta durante ora di consulta di dokter, y esey no ta culpa di ningun hende. Talbes ta bira tempo pa bin cu un cambio radical den nos sistema y esey por ta e creacion di centro medico di prome linea pa cada districto, unda por duna asistencia medico primario den un orario mas amplio cu solamente e orario di cita den oranan di mainta. E ta exigi otro forma di cooperacion entre medico cu no ta algo cu lo logra facilmente.
Otro aspecto ta e comunicacion entre dokter di cas y specialista. Esey ta cana te awe via… e pashent! Ta e persona aki mes mester cana pariba pabao cu carta den su man pa hiba pa e specialista, despues carta cu mester bay bek pa e dokter di cas… Really, na aña 2016 ainda comunicacion entre profesional medico ta depende di un ‘postbode’ sin salario? Tin otro tereno unda Aruba ta tremendamente conecta di forma digital, asina ta no bin bisa cu no por! Mescos tambe e famoso receta cu e pashent mester subi caya cun’e. No ta mas sigur y efectivo si e medico ta duna e botica en cuestion e receta via comunicacion digital? Di mes e ora e boticario no mester purba descifra ta kico e ‘krabbel’ di e medico ta…
Y asina tin hopi mas aspecto di cuido medico cu ta exigi solucion, anto pronto. Nos ta duda cu den parlamento e detayenan aki a bin dilanti. Nos lo continua e analisis aki en todo caso


text:
- DIANAN LIBER -
13 Ougùstùs, 2021
16 Febrüari, 2021
13 Ougùstùs, 2021
Lantamentu di Kolegio Erasmo tabata inisiativa di algun mayor ku tabata deseá un enseñansa mas kreativo pa nan yunan. Nan a skohe pa Papiamentu komo idioma di instrukshon i Hulandes komo materia, banda di atenshon pa formashon estétiko i sosial-emoshonal mas riku pa logra esaki.
Riba 15 di ougùstùs 2018, orguyosamente FSHP a kuminsá ku un skol bilingual na Papiamentu i Ingles riba nivel di HAVO/VWO ku e nòmber SKAIH Pre-Universitario / SKAIH Pre-University.


text:
SANTA CRUZ – Secretario di estado Hulandes Alexandra van Huffelen a bishita Parke Arikok diadomingo mainta, durante su bishita cortico pa Aruba. Durante e paseo aki, rangernan Rambo y Roger a laga e mandatario cera cojnoci cu e parke. “ E rangernan a contami di entre otro e consecuencianan di e secura. Nan trabou ta pa proteha naturalesa y esaki ta keda importante” e mandatario a bisa. Anochi y awe dialuna e ta continua cu reunionan cu gobierno di Aruba, Corsou y St Maarten. E mandatario a yega Aruba diasabra for di Bonaire, y ta bandona Aruba dialuna atardi.
ORANJESTAD – Parlamentario pa partido Raiz, Misha Raymond a informa diabierna cu e ta apoya matrimonio di mesun sexo y cu e ta cofirmante hunto cu parlamentario Miguel Mansur di un ley di niciativa pa haci esaki un realidad. Segun Raymond, Cu fin di juni ta yega na clausura di luna di orguyo, Plataforma Raiz kier manda un palabra di elogio na miembronan Parlamentario Misha Raymond y Minister Geoffrey Wever trahando pa un sociedad inclusivo. E hecho cu un parlamentario di partido di coalicion ta co-firmante ta interesante mirando e posicion di e partner di coalicion MEP, cu a mustra den pasado caba cu nan no ta cla pa un ley manera cu esaki a keda proponi aworaki. Hasta den partido di oposicion actual AVP tabatin resistencia tempo cu e partido tabata na mando algun tempo atras.
ORANJESTAD - Prome minister Wever-Croes diahuebs mes a contesta Simar nan carta, cu e meta pa contra aresta nan (di Simar) carta. Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa. Prome Minister a contesta e carta mesora indicando tambe cu e ta considera cu ta importante pa contra-aresta esakinan inmediatamente.
ORANJESTAD – ‘Gobierno a wordo desagradablemente sorprendi, pa e anuncio di WEB awe mainta, sin cu a haya aprobacion di gobierno, mientras nos ta na mesa cu WEB y Elmar riba e tema aki” tabata e prome reaccion di prome minister Evelyn Wever riba e anuncio di aumento di tarifa di awa diahuebs mainta. WEB den un comunicado a anuncia diahuebs mainta cu e tarifa di awa lo conoce un aumento entrante 1 di juli 2022, esta diabierna awor. Esaki a gara hopi hende di sorpresa y awor, -segun e prome mandatario -, e propio gobierno tambe.
ORANJESTAD – Aunke cu e situacion di tempo no ta mustra mes pisa cu a premira, gobierno ta mantene e Shelter in Place toch pa awe diaranson atardi 6pm, te cu diahuebs mainta 6am. Loke si a dicidi diferente, ta cu ta definitivo cu no ta prolonga e Shelter in Place y ta pone cu Aruba por ‘bolbe’ na normalidad atrobe entrante diahuebs mainta. Esaki ta conta sigur pa comercio primordialmente. Asina prome minister Evelyn Wever Croes a bisa diaranson atardi 5’or durante un conferencia di prensa actualisa riba e tema di mal tempo. A duna un splicacion di e situacion di tempo y ta mustra cu ta solamente awacero y poco strena cu lamper lo haya y cu pa 10’or awe nochi caba, e pior lo mester a pasa.
ORANJESTAD – Entrante 12 di diaranson merdia, Aruba ta bou di codigo cora, cu ta e codigo maximo den caso di emergencia pa Aruba. Y den cuadro di e yegada di e mal tempo, posibel tormenta tropical, esaki tabata necesario. Asina prome minister Evelyn Wever a informa durante un conferencia di prensa extraordinario diaranson mainta.
ORANJESTAD – Diamars un mayoria den Parlamento a aproba e ley Normering Topinkomens, osea e asina yama Wever-Croes norm. Esaki a sosode cu votonan di partidonan di coalicion MEP y RAIZ y di e partido di oposicion Accion21. Esaki ta nifica cu Aruba oficialmente ta cumpli cu un condicion mas pa asina gobierno por duna 5% di salario bek na su trahadonan entrante luna di juli 2022. E ley ta regula e maximo cu un hefe di un compania semi gubernamental of gubernamental por gana, y esaki no por surpasa e 130% di e salario di un minister of prome minister. Ta premira si awor, cu algun compania lo por hiba gobierno Corte, debi cu nan tin contractonan pa e salario cu nan ta trahando pe actualmente. Algo cu gobierno ta na altura di dje. “


text:
ORANJESTAD – Dialuna mainta prome cu e huramentacion di Gabinete Wever-Croes II, Minister Maduro a haci traspaso di e cartera di Economia na sr. Geoffrey Wever. Tabata un reunion ameno den cual e mandatario a repasa e trabounan pendiente riba e tereno economico di nos Pais.
Den e 4 añanan cu a transcuri Minister Maduro a traha hopi di cerca cu Departamento Economico y tambe Departamento di Estadistica CBS pa haci varios trabou hopi importante pa Pais. Entre nan, a logra traha riba e Maneho Economico pa Pais Aruba, a delinea e 6 sectornan prometedor pa diversifica Aruba su economia, a traha riba e Plan Nacional pa implementa e 17 metanan mundial pa un desaroyo economico sostenibel pa Aruba, a actualisa e modelo macroeconomico MARUBA cu ta midi e impacto economico pa Aruba y a laga valida esaki pa IMF por medio di CARTAC. Via Nacionnan Uni a logra haya fondo di desaroyo economico pa por a institui e facultad di SISTEM na Universidad di Aruba. A amplia canasta basico cu 11 producto, a amplia e canasta cu productonan di higiena pa combati COVID19 y a introduci un aplicacion special ‘Control di Prijs’ pa apodera e consumidor. Den aña 2019 a logra absorba un parti di subida di prijs di gasoline y den aña 2020 a permiti e rebaho substancial den prijs di gasoline. Tambe a introduci e campaña ‘Cumpra Local’ pa yuda pusha comercio local. Sin lubida tur e cursonan cu a wordo duna pa e unidad di IDEA y Exprodesk di Departamento Economico pa capacita y empodera Aruba su entrepreneurs di chikito bay te grandi. Por menciona tambe e digitalisacion di permiso pa haci negoshi cu ta pone cu e proceso ta bay hopi mas liher y eficiente.
Hunto cu Departamento di Estadistica CBS tambe a haci trabounan importante pa Aruba. Entre otro, a logra actualisa e Cuentanan Nacional di Pais Aruba y tambe valida e cifranan pa IMF via CARTAC. Tambe a logra haci ‘Censo 2020’ exitosamente memey di un pandemia. Hunto cu e team di, entre otro, Departamento Economico y Departamento di Estadistica CBS a logra haci tur calculacion necesario pa enfrenta e crisis di COVID19 y realisa e sosten financiero necesario pa comercio por a surpasa e crisis. Banda di esaki na 2019 y 2020 hunto cu tur departamento y stakeholders a logra tambe evaluacion positivo pa Aruba door di IMF.
Minister Xiomara Maduro a brinda un splicacion tambe riba e otro departamentonan cu ta resorta bou e cartera di Economia manera Bureau Intelectuele Eigendom y Freezone Aruba y a traspasa e documentacion necesario pa asina Minister Wever por sigui cu e trabounan na bienestar di Aruba su economia. Minister Maduro ta gradici tur empleado di Departamento Economico, Departamento di Estadistica CBS, Bureau Intelectuele Eigendom y Freezone Aruba pa nan bon cooperacion y nan esfuerso di tur dia na bienestar di Aruba. Na colega Minister Wever, masha pabien y hopi exito cu e reto nobo.


text:
The Creative Kids Club kier yuda drecha Biblioteca su Vertel Toren. Idea tras di esaki ta pa haci e Vertel Toren asina Creativo pa motiva nos muchanan di Aruba pa disfruta lesa. E Vertel Toren ta un bunita initiativa pa motiva muchanan cu bishita Biblioteca cu Lesamento ta Dushi y FGun.
1 Boluntario falta ainda
Diasabra • 10:00 - 16:00
George Madurostraat 13
Oranjestad Oost
Oranjestad Oost
Paden
14 / 15 Boluntario
2 Boluntarionan di bo organisacion
2 Boluntarionan di bo organisacion
Fundacion Creciendo
Joase-Ann
van der Biest
5641102


text:
Prome Minister Evelyn Wever-Croes: En conexion cu Dia Mundial di Donante di Sanger, PROME MINISTER A BISHITA BLOEDBANK Y TA HACI APELACION PA MAS CIUDADANO BIRA DONANTE
“Danki na e 1500 donante actual cu merece elogio pasobra nan ta salba bida”
14 di juni ta Dia Mundial di Donante di Sanger. World Health Organisation (Organisacion Mundial di Salud) a instutui e dia special aki na 2004 dedica na donante di sanger cu e obhetivo pa crea conscientisacion riba e importancia y necesidad grandi pa duna sanger. E slogan di e aña aki ta “Duna sanger ta un acto di solidaridad. Afilia bo mes na e esfuerso y salba bida”.
Prome Minister Evelyn Wever-Croes diamars mainta a haci bishita na Bloedbank especialmente pa gradici e trahadonan como tambe tur donante di sanger. Bloedbank ta un entidad sumamente profesional cu trahadonan cu ta haci nan trabou cu hopi entusiasmo.
Durante su bishita, Prome Minister a haya un rondleiding na unda cu el a keda impresiona no solamente cu e facilidad y ekipo, pero tambe cu e profesionalismo y positivismo cu ta reina den e trahadonan. Prome Minister den su palabranan dirigi na e ocasion, a gradici trahadonan di bloedbank pa e bunita trabou cu nan ta haci den yuda salba bida.
Prome Minister a remarca cu tin necesidad grandi na Aruba pa haya mas donante. Un urgencia pa mas ciudadano bira donante di sanger. Na Aruba tin mas o menos 1.500 donante so di sanger. Sinembargo tin mas o menos 2500 pa 3000 persona cu mester di haya un transfusion di sanger na Aruba. Esaki claramente ta un indicacion cu no tin suficiente donante di sanger pa e cantidad di persona cu tin mester di sanger sea pa motibo di malesa, accidente of operacion.
“P’esey awe, mi kier haci un apelacion na henter e comunidad di Aruba pa nos cada un averigua pa mira si nos por bira donante. E deseo ta pa redobla e cantidad di donante. 1500 donante actual merece elogio pasobra nan ta salba bida y ta wordo yama mas di un biaha pa aña pa duna sanger. Danki na cada un di boso. Pero, ki ubo si cada ciudadano cu por duna sanger, duna di su parti y sea parti di esnan cu ta salba bida. Nunca nos sa bida di ken nos ta salba, pero e por ta di un ser stima”, Prome Minister a expresa.
Prome Minister a haci un apelacion tambe na doñonan di trabou pa stimula trahadonan pa duna sanger y duna nan e espacio tambe pa acudi na Bloedbank pa duna sanger. Ya caba algun ta haciendo esaki cu ta di hopi aprecia.
“Den e tempo aki di recuperacion, ban ta mas boluntario y duna mas na nos pais y hiba nos pais padilanti. Desde 18 aña bay ariba, bo por ta un donante. Acudi na Stichting Bloedbanki pa haci e procedura pa bira donante y sea parti di esnan cu ta salba bida”, Prome Minister a enfatisa.


text:
Kaso di menasa ku detenshon.
KOMUNIKADO DI PRENSA 306/2022
15 yüni 2022
Kaso di menasa ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 14 di yüni 2022, alrededor di 23.12’or Sentral di Polis a haña yamada indikando ku
lo mester tin un problema entre un pareha den área di Dein.
Na yegada di e unidat di polis, el a enkontrá un dama i un hòmber ku tabatin problema ku
otro.
For di investigashon preliminar polis a komprondé ku e dama mester tabatin un diskushon
ku e hòmber pa motibu di yalusí. E hòmber dado momentu lo mester a kita telefòn di e
dama kual a buta ku e problema a eskalá.
Polis a trata na intermediá entre e pareha, pero e hòmber no kier a koperá i a menasá e
dama dilanti di polis.
Pa e motibu ei, polis a hasi detenshon di e hòmber sospechoso E.R.I. nasé na Kòrsou di 33
aña di edat.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Manera tur aña pa e celebracion di Dianan Nacional y Fiestanan Cultural Tradicional, Ministerio di Cultura, hunto cu Departamento di Cultura y Comision Celebracion Dianan Nacional ta prepara material informativo y educativo pa nos muchanan di scol preparatorio y basico.
Video “Celebracion Fiesta di San Juan Dera Gay 2022”:
Pa e celebracion di Fiesta di San Juan Dera Gay 2022 a prepara e aña aki pa scolnan basico y scol preparatorio un produccion digital cu lo tin como titulo “Celebracion Fiesta di San Juan Dera Gay 2022”. E video aki lo wordo manda pa tur scol pa nan por download of por download esaki for di e youtube channel di Minister Xiomara Maduro. Cu e video aki tur alumno di scolnan preparatorio, basico y enseñansa special tin informacion digital y na forma innovativo. E video aki ta un material educativo pa docentenan y tambe ta un preparacion pa tur alumno di scol basico pa e Competencia Nacional ‘Kibra Coco’ (Quiz), edicion Dera Gay. Un gradicimento ta bay na Ministerio di Cultura, Comision Celebracion Dianan Nacional, Comision di maestronan, Sr. Levy Geerman, Departamento di Cultura, Archivo Nacional Aruba, Telearuba y SETAR pa nan cooperacion pa por haci e bunita produccion educativo aki posibel.
Si tin pregunta por manda esaki na ccdn@cultura.aw of yama na Departamento di Cultura na 582- 2185. Minister di Cultura Xiomara Maduro ta desea tur scol basico hopi exito den e Competencia “Kibra Coco, Edicion Dera Gay”.


text:
Sabana Blanco – Diahuebs atardi polis di trafico ta bay Sabana Blanco, pa un peaton cu lo a wordo gedal pa un auto.
Na yegada polis ta compronde cu e spiel di un Suzuki Ignis lo a dal e peaton.
E mala suerte di tur e caso ta cu, net e brasa cu e spiel a dal a caba di wordo saca for di gips. Hopi dolor e victima tawata keha di dje.
Pa loke ta e chauffeur di e Suzuki, polis a constata cu e tawata bou influencia, indicando cu e por a dal e peaton cu e auto mes.
Na e sitio ela keda deteni y transporta pa warda.
Ambulance a trata cu e victima.


text:
Qredits Aruba den colaboracion cu ministerio di asunto economico ta presenta e curso “BeYourOwnBoss”.
Un curso educacional cu ta prepara esnan cu ta aspira di tin nan propio negoshi.
E reto pa diversifica nos economia ta uno importante pa nos enfrenta. “Comercio chikito y mediano ta forma un parti cardinal di e recuperacion economico”, segun Minister di Asuntonan Economico, Comunicacion y Desaroyo Sostenibel, Mr. Geoffrey Wever.
Qredits Aruba ya caba ta conoci pa organisa e curso di “BeYourOwnBoss”, cual mas di 200 persona a finaliza e curso existosamente den pasado y a ricibi nan certificacion. “Nos ta contento di por colabora cu Qredits Aruba pa hasi e curso di “BeYourOwnBoss” mas accesibel pa tur esnan cu ta interesa den drenta e mundo empresarial por medio di ofrece e curso na 2 diferente localidad.
Por medio di e colaboracion cu ministerio a logra no solamente di reduci e prijs pa participante – cual awo ta Afl 225 – pero tambe a añadi un localidad nobo cual ta EPB San Nicolas. “Nos kier sigura cu mas hopi hende posibel tin e oportunidad pa atende e curso aki, mirando su importancia pa stimula “local entrepreneurship”, Minister Wever ta opina.
Qredits Aruba ta conoci den e mundo empreserial por medio di yuda varios comerciantenan cu financiamento pa lanta y expande nan propio negoshi. Qredits Aruba tambe ta sostene empresarionan via coaching, recursonan y programanan educacional. E curso di “BeYourOwnBoss” ta enfoca riba tur e aspectonan importante cu tin cu tene cuenta cune ora cu ta bai opera un propio negoshi.
Tur cursista lo haya acceso na e plataforma digital di “BeYourOwnBoss” y lo wordo guia door di un docente. E curso ta ofrece un “blueprint” pa por habri bo negoshi den un forma optimal y teniendo cuenta cu tur rekisitonan legal, proceso administrativo y tambe aspectonan di mercadeo cu ta necesario.
E curso ta cuminsa 7 di juni, y lo termina 28 di juli, cu lesnan riba diamars y diahuebs. Por scohe entre 2 localidad: Colegio EPI Oranjestad of EPB San Nicolas.
Ultimo fecha pa registra ta dia 31 di mei 2022. Por acudi na pagina di Facebook di Qredits Aruba caminda e formulario ta obtenibel pa registracion of pa mas informacion.


text:
Esaki despues di varios comentario negativo riba publicacion di e noticia aki. Ta teme cu esaki lo bira un opcion mas pa “turistanan” cu lo keda ilegal riba e isla, pa motibo di e situacion di conflicto y di reto socio-economico na e pais bisiña.
E compania Paraguana a anuncia cu fin di october nan lo cuminsa nabega entre Guaranao y Aruba. Despues lo cuminsa biaha entre Aruba y Corsou tambe. Si negoshi ta duna, ta considera hasta pa envolvi Boneiro den un di tres fase. E intencion ta pa biaha tur mainta pa Aruba y atardi mes ta regresa Venezuela, cu un capacidad di 600 pasahero, 120 auto, 6 container di carga y espacio pa carga 250 palet.
Pero for di momento cu a anuncia cu e compania Venezolano a keda cla cu permisonan pa nabega pa nos isla, mesora comentarionan a cuminsa subi den e “comments” nan di website local y pagina di Facebook. Publico ta teme masha na mas ilegalidad riba nos isla, specialmente si tene na cuenta e situacion explosivo den cual habitantenan di Venezuela ta bibando aden.
Ta cuestiona con lo permiti Venezolanonan baha cu nan auto y move rond riba nos isla sin mas. Tambe ta cuestiona si Cuerpo di Aduana y Grens Politie y Haven Politie ta suficiente ekipa pa por maneha e fluho adicional aki a base diario.
E asunto ta duna indicacion cu Ministerionan den e mesun Gobierno no ta comunica cu otro riba e tipo di proyectonan turistico asina y ta mas pendiente di cantidad enbes di calidad. Claro cu mas turista semper ta bonbini pero por lo menos Inmigracion y Warda nos Costa (IASA) como tambe Polis mester ta consciente di e reto aki y pa por tin e asunto bon controla pa evita cu 600 hende ta yega tur dia y 500 ta regresa back Venezuela.
Mester purba yega na un formula den cual ta garantisa cu e “turistanan” aki ta bin pa gosa di nos isla pero no ta trece mas productonan pa bende, tin biaha hasta ilegal y riba dje purba keda mas di locual ta permiti pa ley.
Minister di Husticia mr. Drs. Arthur Dowers a keda di bay investiga e asunto aki miho pa cera conoci cu plannan di e compania aki y pa verifica cu ken nan a sinta pa e permisonan necesario. Esaki pa evita cu ta haya e ferry aki di sorpresa yegando nos waf diariamente cu pasahero y carga.
Pa logra esey mester tin acuerdonan bon cera y pa auto di Venezuela por bin core rond riba nos isla tambe lo rekeri permisonan adicional, specialmente pa asunto di seguro si nan haya nan mes envolvi den un accidente.


text:
Notisia - Kuido & Hubentut
31 Notisianan Tokante Kuido & Hubentut
Surti segun Fecha / Relevansha
Ekspanshon telefòn pa hubentut Guana Chat pa otro islanan
Kolaborashon entre Fundacion Telefon pa Hubentud Aruba i e ministerio di Salubridat Públiko, Bienestar i Deporte (VWS) pa loke ta ...
Sekretario general suplente di VWS ta bishitá Islariba
Sekretario general suplente di VWS, Abigail Norville, di e ministerio di Salubridat Públiko, Bienestar i Deporte (VWS), huntu ku ...
Biba Bou di Guia ta selebrá un aña di eksistensia
E proyekto Biba Bou di Guia (Begeleid Wonen) a selebrá su promé aña di eksistensia riba djamars 15 di mart. E proyekto piloto di ...
Ta lansa telefòn pa hubentut ‘Guana Chat’ na Sint Eustatius
Riba 16 di mart ta lansa e telefòn pa hubentut ‘Guana Chat 918’ na Sint Eustatius. E liña di ayudo aki ta pa tur mucha i hóben ...
Rekreá i reuní aun mas na Nieuw Amsterdam, Bonaire
Ta bin un sitio nobo pa rekreá i reuní ku otro na Nieuw Amsterdam, Boneiru. Riba djabièrnè 11 di mart Fundashon Cas Bonairiano, ...
Kooperashon FCB i ZJCN pa konstrukshon di edifisio nobo pa ‘biba bou di guia’
E asosashon di konstrukshon di kas, Fundashon Cas Bonairiano (FCB) i ministerio di Salubridat, Bienestar i Deporte (VWS) ta bai ...
Saba ta kuminsá ku skrinen di poblashon pa kanser na boka di matris
E skrinen di poblashon pa kanser na boka di matris na Saba ta kuminsá riba 7 di febrüari 2022. Saba Cares lo invitá hende muhé ...
Traslado médiko pa Colombia ta posibel
Ministerio di Salubridat Públiko di Colombia a anunsiá e kondishonnan ku ta hasi entrada posibel pa pashèntnan for di eksterior ...
Óptiko i optometrista nobo na Sint Eustatius
Entrante 18 di ougùstùs Sint Eustatius tin un óptiko i optometrista, Optica Class Sint Eustatius.
Kambio den derechinan pa Seguro di kuido BES entrante 1 di yüli 2021
Entrante promé di yüli 2021, lo kambia e Reglamento di derechinan seguro di kuido BES ('Raz BES') den vários área. Ta trata di ...


text:
Kico Mike kier? Welga di Hamber part 2… ?
Un bes mas, partido AVP ta protestando contra di BTW, y no lo kier pa e sistema aki drenta na vigor. Ta mescos a pasa na 2008/2009, unda nan a demonisa BBO, cu yen di mentira, gritando cu nan lo elimine, pa djey bahe pa 3 luna y djey bolbe subi’e.
Pues, atrobe Partido AVP no ta kies pa drecha loke nan a daña y tampoco nan kier “page cu orguyo”, manera cu nan lider a declara den Parlamento.
E sistema di BTW ta necesario pa asina Aruba por para bek riba pia. Sinembargo ya caba por tende e gritonan di AVP, cu nan no kier BTW.
Nan ta contra di tur decision cu ta pa drecha Aruba. Nan no kier drecha AZV, na no kier cobra bek e comerciantenan cu a haya placa dimas den loonsubsidie, como tampoco nan no kier BTW. Pues ta nada nan kier.
Kico lo ta futuro di Aruba, cu e sinterklaas Mike ? Kico Mike kier? Welga di Hamber #2 ?


text:
Durante un conferencia di prensa ayera tardi Fundacion Cas pa Comunidad Arubano (FCCA) a anuncia un pakete di hipoteca nobo pa nan clientenan. Julie Wever, Director Tecnico y Comercial di FCCA, a splica kico e pakete nobo aki ta encera y con e clientenan por ebenficia di esaki.
FCCA ta existi mas di 40 aña y tin como meta yuda tur ciudadanonan yega na nan mesun cas, sea ta traha, cumpra of huur casnan traha door di FCCA. Cu nan pakete nobo ‘Nos tey pa yuda bo’, FCCA ta introduci un hipoteca atractivo y na un interes reduci.
Durante e añanan di existencia FCCA a duna hopi famianan di Aruba e oportunidad pa yega na un cas conforme nan entrada. Actualmente, Wever a remarca, FCCA tin un gerencia nobo cu hunto cu su personal ta trahando diligentemente pa ofrece un miho servicio y producto na comunidad di Aruba.
“Nos ta consciente di e situacion economico cu e pais ta pasando aden actualmente y pa cumpli cu deseo di FCCA su clientenan, FCCA ta presenta e pakete atractivo nobo di hipoteca ‘Nos t’ey pa yuda bo’”, Wever a indica.
Segun el a splica e pakete atractivo aki ta encera un interes reduci di hipoteca, un seguro na alcance di cada cartera y un aprobacion hopi lihe riba e peticion di hipoteca. Ademas FCCA ta ofrece conseho y yudansa na momento di construi un cas, y alabes el a menciona cu nan ta traha tambe cu varios partner cu ta ofrece descuentonan atractivo na e clientenan di FCCA.
E pakete aki su beneficio, Wever a remarca, ta cu e cliente ta paga un suma mensual mas abao. E pakete aki ta pa clientenan nobo y existente di FCCA, ciudadanonan cu kier cumpra un cas, tereno, remodela of renoba nan cas por aplica pa e pakete ‘Nos tey pa yudabo’ di FCCA.
Wever a sigura cu cada caso lo wordo analisa y lo ofrece un interes reduci na cada cliente. Pa aplica pa e pakete aki e cliente mester bin cu algun documento, ID valido, salaris slip, papel di censo y taxatie rapport.
“Di e manera aki FCCA ta contribui tambe na bienestar di economia di Aruba. Ya cu e cliente por spaar mas placa y tin mas espacio financiero. FCCA ta conoci pa su guia den henter e proceso pa construi of remodela bo cas. Nos profesionalnan ta cana man den man cu nan cliente. Ademas FCCA ta inverti tambe pa mehora nos servicio y aworaki por ofrece un servicio mas rapido na comunidad di Aruba”, Wever a remarca,
Pa loke ta trata e porcentahe di interes reduci cu Wever ta menciona, el a indica cu nan papiando di un porcentahe substancialmente mas abao compara cu locual nan ta ofrece aworaki. “E pakete aki ta un pakete special pa cada un famia, hogar na Aruba. Tambe e pago pa luna nos ta bisa e ta esun di mas abao riba mercado”, el a agrega.
Mayra Janga, Hoofd di Hipoteca, a splica cu tin algun rekisitonan pa por aplica pa e pakete nobo aki. Pa por aplica ta depende di e entrada di e persona, ta depende tambe di e tipo di financiamento, e suma cu ta pidi, e balor di e cas y e añanan cu e prestamo lo dura. A base di esaki FCCA ta haci un calculacion dependiendo tambe di e risico di e financiamento y kico ta e cliente su necesidad. Basa riba e tur e rekisitonan aki, FCCA ta duna un interes cu ta pas cu e situacion di e famia ey.
Den caso cu un cliente tin mas prestamo, mas debe, Janga a remarca cu e prestamo por wordo consolida hunto cu e hipoteca y nan ta reduci e interes tambe a base di e entrada y gastonan di e cliente. “Nos semper ta screen nos clientenan pa wak kico ta e debenan cu nan tin na otro institucionnan financiero. Di mes nos ta papia cu e clientenan y nos ta verwacht cu nan ta duna e informacion”, el a comenta.
Na mesun momento Janga a subraya cu como FCCA ta na altura cu e situacion financiero actual ta dificil pa hopi y p’esey FCCA ta scucha e necesidadnan di e clientenan y nan ta analisa e situacion basa riba loke e cliente tin rond y asina wak di ki forma nan por yuda nan.
“Tin ora no ta logra di consolida tur cos, pero nos ta yuda. Esey ta locual FCCA ta haci, nos ta pensa cu nos clientenan, nos ta coach nan y wak pa nan situacion por wordo drecha pa nan por biba trankil”, el a agrega.
Wever a remarca cu FCCA semper tabatin su team cu ta guia e personanan den construccion y nan ta duna nan conseho tambe ariba e tipo di materialnan pa nan por baha nan gastonan tambe. “Nos tin acuerdo cu cierto partnernan cu ta yuda nos pa duna oferta na nos clientenan cu nan por haci nan construccion miho y nan ta bay controla tambe e calidad di e construccion y con e construccion ta bayendo pa e cas por keda cla”, el a menciona.
Por ultimo el a comenta cu FCCA ta hayando peticionnan aworaki di clientenan cu no por a logra caba nan construccion. Den casonan asina nan ta wak e situacion, wak e balor unda e cas ta actualmente, kico mester pa caba cune y di e forma ey wak si FCCA por duna e clientenan loke falta na e interes reduci di manera cu nan por caba nan cas y spaar pa nan por biba trankil den nan cas.


text:
Awe un delegashon di Parlamento a hasi un bishita na Damen (DOK), kaminda ami sigur a hasi algun pregunta skèrpi i alkaso pa di e forma aki por haña un klaridat di kiko ta planesnan i vishon di e kompania Damen pa ku nos DOK.
– Pregunta: Kuantu trahado lokal tin den servisio?
Kontesta: 270 trahado lokal i 88 ekstrangero
– Pregunta: Ta berdat ku Damen un momento pa otro lo por bandoná Kòrsou?
Kontesta: Damen tin un kontrakt di 25 aña i lo kumpli ku ne, esei ta e garantia ku nan ke pa tur trahado ta na altura di dje.
– Pregunta: Damen ta pasando momentunan difisil finansieramente? Mirando ku Damen a bati na porta di Gobièrnu pa ayudo.
Kontesta: Mes kos ku tur kompania den temporada di pandemia a wòrdu afektá finansieramente i a pidi yudansa serka Gobièrnu, Damen tambe a hasi esei.
-Pregunta: Dikon Damen ta kita e trahadó lokal i no esun ekstrangero promé?
Kontesta: Debi ku e ekstrangero mester haña un permit di trabou pa e por laborá na Kòrsou, Damen ta hañe ta sera un kontrakt largu ku e ekstrangero. Lokual ta pone ku si Damen duna e trahado retiro lo mester sigui pag’e te ora su kontrakt terminá.


text:
WILLEMSTAD – E ekipo di Centro Dominguito a anunsiá awe ku nan lo no klasifiká pa e siguiente buèlta di e CFU Club Championship Cup. Esaki tabata konosí for di siman pasa ora ku e ekipo di Centro Domiguito a finalisá e promé buèlta di e torneo na di dos lugá den su grupo. Pero pa motibu ku e ekipo di Valencia FC di Haiti no por a demostrá nan afiliashon na e Federashon di Futbòl Haitiano, tabata tin un posibilidat ku Centro Domiguito por a remplasá e ekipo aki den e torneo i asina tog pasa pa e di dos buèlta.
Sin embargo, e Union di Futbòl Karibense konosí komo CFU a tuma e desishon pa kompletamente eliminá e di dos buèlta di e kampionato. Ku esaki e tres ekiponan ku a gana nan grupo den e promé buèlta lo representá CFU den e 2014/2015 CONCAFAF Champions League.
Apesar di ku e ekiponan, Waterhouse FC (Jamaica), Bayamon FC (Puerto Rico) i Alpha United (Guyana) a avansá pa e CONCACAF Champions League, nan mester sigui kumpli ku e regulashonnan stipulá pa CONCACAF. Si esaki no ta e kaso, Centro Dominguito lo remplasá e ekipo aki komo e mihó di dos lugá di e kampionato.


text:
Como un isla chikito den Caribe, por tin momento cu nos ta mas preocupa cu nos propio asuntonan. Sin embargo, regularmente nos ta haya un ‘wake up call’ pa corda nos cu nos ta parti di un mundo mas grandi. No solamente mas grandi, sino mas interconecta cu nunca, cu informacion biahando cu velocidad di luz 24/7 rond mundo, y miyones di hende biahando tambe tur dia na tur continente.
E penultimo wake up call tabata dos aña pasa, unda henter nos economia a yega na un paro, cu nos ta sinti te awe. Pero actualmente tin un otro suceso mundial ta tumando lugar cu a cuminza golpea nos fuertemente tambe. Esey ta e guera na Ucrania, cu tin un efecto devastador riba por ehemplo prijs di cuminda y di combustible. E guera riba su mes a causa un aumento drastico di prijs di crudo y producto petrolero, cu despues a cuminza causa prijs mas halto di hopi otro producto, entre otro di cuminda. Como cu no ta trata di un confrontacion simple entre dos pais, sino un accion cu ta envolve practicamente henter Europa y Norteamerica, y cu no lo dura solamente un par di luna, ta anticipa cu e efectonan economico negativo lo por bien dura algun aña. Ademas, decisionnan tuma den seno di Union Europeo pa a mas largo plazo termina nan relacion di dependencia riba combustible fosil di Rusia (petroleo y gas natural) ta duna un ‘shake up’ formal na mercadonan di combustible fosil cu por causa prijsnan halto pa basta tempo. Esaki cu su efecto atrobe riba prijs di entre otro cuminda.
Banda di esaki, Ucrania ta un productor grandi di trigo, maishi y algun producto mas. Manera nos por lesa den prensa internacional, e intentonan di Rusia pa bloquea salida di trigo di Ucrania via transporte maritimo ta causa un escasez di miyones di tonelada di trigo cu no ta yega mercado mundial, perhudicando no solamente Europa, sino tambe pais riba otro continente, pa motibo di e aumento drastico di prijs di trigo. Ta hopi pais na mundo ta depende di importacion di trigo pa fabricacion di pan, nos tambe.
Tambe prijs di combustible mas halto ta afecta producto di agricultura na varios momento. Den produccion agricola tin un componente fuerte di combustible, unda no ta usa solamente combustible pa move maquinaria, sino tambe cu ta depende di fertilizante cu ta sali di petroleo tambe. Ademas, manera den nos caso, aumento di prijs di combustible tin un efecto negativo riba prijs di transporte, entre otro pa transporte maritimo. Di e manera aki tambe tin un tendencia di aumento den e prijsnan cu nos ta paga pa haya tur cos cu nos ta consumi. Y como cu nos ta importa practicamente tur cos cu nos ta come y usa, no tin caminda di sconde. Den e sentido aki no por nenga cu e guera na Ucrania tin consecuencia grandi pa nos.
Pero tambe riba otro tereno nos lo ripara su efecto. E guera na Ucrania segun varios observador no ta solamente un conflicto arma local unda un pais ta defende su teritorio contra un invasor, sino un escalacion den e confrontacion di e bloquenan di interes geopolitico. No ta pornada e paisnan di e Organisacion di Tratado di Norte Atlantico (NATO) a sali na defensa di Ucrania contra Rusia y su presidente, cu ta tratando na restablece orden den loke nan ta mira como teritorio cu realmente ta pertenece na e reino Sovietico cu no ta existi mas. E confrontacion aki a trece cune pregunta tocante e posicion di e paisnan domina pa gobierno izquierdista den nos region, cu sin excepcion ta apoya e regimen di Rusia. Esun mas importante pa loke ta nos situacion ta naturalmente e regimen dictatorial di Nicolas Maduro na Venezuela. A papia hopi caba tocante e peligro cu nos por ta core si un confrontacion mundial por trece arma di distancia largo di Rusia na e pais bisiña, o cu cualkier confrontacion cu NATO por tin como consecuencia cualkier agresion for di teritorio Venezolano, ya cu Reino Hulandes ta miembro di NATO. No por descarta e scenario aki nunca completamente, pero tin cierto señal cu ta mustra cu esaki lo no sucede asina facil.
E guera na Ucrania a mustra tambe e debilidad di Rusia riba tereno militar. Hiba un guera na e escala actual ta costa biyones. Cu e sancionnan imponi pa e paisnan cu ta apoya Ucrania, y e problemanan cu Rusia tin pa sigui suministra su renobacion di armamento, cu dificultad pa haya material specifico, manera chip y otro material di tecnologia digital, cu ta bin di varios fuente di exterior, entre otro Europeo, ta keda e interogante cuanto tempo Rusia por sustenta un guera na e nivel aki. Hiba armamento militar na un pais manera Venezuela, cu no tin un tradicion di mantene material, algun aña pasa caba a proba di ta un problema grandi, mucho mas awor cu tin escasez riba tur tereno na Rusia mes. Mas importante lo ta e desaroyonan na Venezuela mes, unda bida diario ta cuminza tuma su curso atrobe, sin cu e forzanan politico anti-Chavista por mira un adelanto. Cu un solucion na e pais no na horizonte, esaki no ta duna perspectiva tampoco pa e problema di e refugiadonan na nos isla. Ucrania sigur ta keda relevante pa nos, cu o sin solidaridad cu nan causa.


text:
Conscientisando tocante “malnutricion di nos muchanan”
ORANJESTAD, ARUBA (October 18, 2019) – Pronto Aruba ta bai haya su prome muraya di mosaic cu lo pone enfoke riba un di e retonan mas grandi den comunidad cu ta “malnutricion di nos muchanan”. Pa e proyecto aki Cosecha ta colaborando cu artistanan di mosaic local y e Fundacion “Ban uni man pa cria nos muchanan”.
Aruba ta e prome den region pa haya un muraya artistico cubriendo e tema social aki y cu hopi orguyo e partidonan involvi kier forma parti di e comunidad Internacional cu ta traha riba e murayanan aki rond di mundo.
Pa 25 aña caba tin e Fundacion yama Conin na Argentina cu nan meta ta pa combati malnutricion di muchanan. Nan ta haci diferente actividad riba e tereno aki.
Inspira door di e Fundacion Conin, dos aña pasa un periodista ta lanta e “Organización de Murales por un Argentina sin desnutrición infantil”. Muralistanan di mosaic ta wordo invita pa join e organisacion. E meta di e organisacion aki ta pa crea conscientisacion tocante e tema di malnutricion di muchanan y crea conscientisacion di e Fundacion Conin na Argentina cu ta carga e proyecto Internacional aki.
E “Organización de Murales por un Argentina sin desnutrición infantil” a cuminsa colabora cu artistanan Internacional desde aña pasa. Aruba a wordo aserca door di e organización Internacional “Organización de murales ‘Por un mundo sin desnutrición infantil’”. Cu Aruba su participacion, Aruba ta haya e oportunidad riba un plataforma Internacional pa yuda crea conscientisacion. Door di traha un muraya ta kies pa un manera sostenibel y permanente di hiba un campaña door di no usa papel, ta yuda embeyece lugarnan cu arte y e problema di muchanan cu malnutricion ta un problema cu semper mester haya atencion.
E muraya artistico lo wordo traha na San Nicolas, e ciudad di Arte y Cultura na Aruba. A kies e muraya di un tienda cu ta bende articulo di mucha situa den mainstreet cu ta Patrice Store. Muraya di mosaic lo keda pa semper eynan pa conscientisa tocante e reto grandi cu ta malnutricion di nos muchanan.
Pa por traha e muraya aki Aruba mester hopi man di mosaic. E motibo cu e organisacion na Argentina a kies pa un man ta pasobra esaki ta e simbolo di e mucha cu ta pidi bon alimentacion y di esun cu ta dune bon alimentacion. E man cu ta pidi y e man cu ta duna. E enfoke ta riba un mucha cu ta ricibi malnutricion pa motibonan sociaal of economico; door di mal custumber den nos alimento, door di problema cu placa etc.
Tur hende por decora nan man cu mosaic, glas of piedra. Na final lo tin diferente man den diseño di un palo di watapana cu ta nos simbolo di para duro y sigui bula den e bon direccion. E diseño, crea door di Iustrador Ria Arrindell-Broeks, ta duna e piesa su toke local cu Aruba ta duna na e proyecto aki.
Cosecha ta duna sosten den organisa actividadnan pa e campaña aki na Aruba. Den Cosecha su “Creative Center” ta bai tin dos fecha pa por participa na e tayernan pa traha un man di mosaic, esta 1 y 8 di november. Participando na e tayernan menciona bo tambe por forma parti di e bunita obra aki door cu cada man traha di mosaic lo ta parti di e muraya na San Nicolas.
Prijs pa por participa ta 15 florin pa persona pa piesa pa dia y ta inclui algo pa bebe y material. Pa mas informacion por tuma contacto cu Cosecha San Nicolas na telefoon 5878708 of Cosecha Oranjestad na telefoon 5878709. Tambe por manda un email na cosechaworkshop@gmail.com.
Mariniers Kazerne lo contribui cu e muraya aki door di tambe organisa un workshop priva unda nan lo traha man di mosaic pa e bunita proyecto aki.
Si tin hendenan interesa pa ta boluntario pa yuda traha e muraya di mosaic, por contact Cosecha na arubacosechasn@gmail.com. Muralista y artistanan local lo tey presente cu seguramente por uza ayudo ora bai traha e muraya.
Cosecha ta mas cu honra pa yuda cu e proyecto aki na Aruba. E poder di arte ta grandi y tur partido involvi ta cla pa yuda conscientisa y recauda fondo y asina keda minimalisa malnutricion di nos muchanan.
E reto malnutricion di muchanan ta grandi pero na Aruba tin un fundacion activo riba e tereno aki y e fundacion aki yama “Ban Uni Man pa Cria Nos Muchanan”. Fundacion “Ban Uni Man pa Cria Nos Muchanan” ta ofrece desayuno gratis pa muchanan na scol. Un parti di e contribucion genera ta bai pa nan y tambe lo tin un box disponibel durante e actividadnan unda por haci un donacion libremente.
Cosecha, artistanan local y e fundacion no ta solamente aportando na e causa aki pero tambe na desaroyo di e caya grandi di San Nicolas.
Pa mas informacion pa cu Cosecha, por bishita e Facebook page di Cosecha: www.facebook.com/Aruba-Cosecha.


text:
BACKGROUND
Ora diversidad biologico of biodiversidad pa corto, tin un problema, humanidad tambe tin problema.
Diversidad biologico frecuentemente ta ser comprendi den termino di e variedad amplio di especie vegetal, animal y micro-organismo, pero tambe ta inclui e diferencianan den cada especie mes, por ehempel e variacionnan den cultivo y animal di cria y e variedad di ecosistema (lago, mondi, desierto, paisahenan agricola) cu ta alberga multiple tipo di interaccion entre nan especienan presente (humano, planta, animal, micro-organismo).
Recursonan di diversidad biologico ta e pilarnan riba cual nos ta construi civilisacionnan. Pisca ta provee 20 porciento di tur proteina animal pa mas o menos 3 biyon hende. Mas cu 80 porciento di e dieta di ser humano ta consisti di producto deriva di planta (cultivo). Casi 80 porciento di hende bibando den areanan rural den paisnan den desaroyo ta depende di medicina tradicional deriva di planta y yerba pa nan cuido medico basico.
Pero perdida di biodiversidad ta menasa nos tur, incluso nos salud. A ser comproba cu perdida di biodiversidad por causa un expansion di zoonoses, malesa transmiti di animal pa ser humano, mientras cu di otro banda, si nos mantene biodiversidad intacto, esaki ta ofrece herment excelente pa lucha contra pandemia manera causa pa coronavirus.
Nacionnan Uni a proclama 22 di mei como Dia Internacional pa Diversidad Biologico pa aumenta e comprension di y conscientisacion pa temanan di diversidad biologico.
E TEMA PA 2022: Construyendo un futuro comparti pa tur bida riba tera
Ya cu e comunidad global ta yama pa re-examina nos relacion cu mundo natural, un cos ta sigur: no obstante tur nos avancenan tecnologico nos ta completamente dependiente di ecosistemanan saludabel y vibrante pa nos awa dushi, cuminda, medicina, paña, combustibel, refugio y energia pa menciona djis algun.
E tema pa 2022 ta “Building a shared future for all life”, “Construyendo un futuro comparti pa tur bida riba tera”. E tema ta scogi pa sigui duna impulso na y sosten pa e Framework Global di Biodiversidad Post-2020 (Post-2020 Global Biodiversity Framework) cu lo ser adopta na e proximo UN Biodiversity Conference COP 15.
Cuadrando cu e Decada di Nacionnan Uni pa Restoracion di Ecosistema (2021-2030) e tema ta resalta cu den biodiversidad ta haya e solucion pa atende cu retonan di desaroyo sostenibel, y e ta transmiti e mensahe cu biodiversidad ta e fundeshi riba cual nos lo tin cu reconstrui pa miho.
Di enfoke basa riba ecosistema pa atende cu cambio climatico y/of solucion basa riba naturalesa pa clima, tema di salud, siguridad di awa dushi y siguridad alimentario y porvenir sostenibel, biodiversidad ta e fundeshi riba cual nos ta reconstrui pa miho.
Esaki ta e mensahe principal di e Secretariado di e Convenio pa Diversidad Biologico (CBD), cual convenio ta un instrumento clave pa desaroyo sostenibel
MENSAHE DI ELIZABETH MARUMA MREMA
Secretario Ehecutivo, Convenio riba Diversidad Biologico na ocasion di Dia Internacional di Diversidad Biologico 2022 “Construyendo un futuro comparti pa tur bida riba tera”
Awe riba Dia Internacional di Diversidad Biologico nos ta reconoce cu biodiversidad ta e base riba cual nos por construi un futuro comparti pa tur bida riba tera y pa logra un desaroyo sostenibel.
Biodiversidad ta e red di bida cu ta conecta tur ser viviente. Sin esaki, nos no por logra e obhetivonan di Desaroyo Sostenibel (SDGs) of resolve nos desafionan urgente, incluyendo cambio climatico, salud, siguridad alimentario y siguridad di awa dushi.
Ora nos ta conserva biodiversidad, nos ta uza esaki di un manera sostenibel y nos ta comparti su beneficionan den un forma modera y nos ta yega mas cerca di construi un futuro comparti pa tur bida riba tera.
E aña aki, mundo lo uni pa acorda e Framework Global di Biodiversidad Post-2020, cual lo establece meta y e obhetivonan global pa pone biodiversidad riba caminda di recuperacion pa 2030 mas tarda. Ora e framework aki keda acorda na Kunming, China na fin di e aña aki, e framework lo pone mundo cana pa realisa plenamente e Vision 2050 di “Biba den harmonia cu naturalesa”.
Esaki ta nifica proteha na un manera efectivo un mayor parti di tera, e awa dushi, e oceannan di mundo, sigurando e consumo y produccion, mobilisando e recursonan necesario na tur nivel y poniendo fin na subsidio cu ta daña medio ambiente.
Tambe ta nifica garantisa cu tur actor ta compromete nan mes na e proteccion di naturalesa.
Unda cu boso ta na mundo, cada un di boso ta conta y cada accion cu boso realisa ta conta.
Na nivel mundial, nos a mira un ola grandi di accion na fabor di biodiversidad. Nada ta yena mi mas cu speransa cu wak gobiernonan, lider comunitario y empresarial y persona comun y coriente logra metanan sobresaliente trahando pa deshaci di actividadnan cu ta caba cu biodiversidad.
E Framework Global di Biodiversidad Post-2020 ta adopta un enfoke di “tur man na obra”: henter sociedad, henter gobierno, un berdadero framework pa un y tur. E lo ta un framework pa gobierno, sociedad civil, pa empresanan, pa sectornan productivo, pa banco, pa agricultor, pa maestronan di scol, pa studiante, pa consumidor, y pa bo.
Nos ta haci un yamada na un y tur pa cada un di nos haci su parti. Proteha diversidad di bida di cual nos tur ta depende.
Feliz Dia di Biodiversidad.
SITUACION DI BIODIVERSIDAD NA ARUBA
Na Aruba, contrario na loke Nacionnan Uni y hopi pais den desaroyo of desaroya ta aspira, esta reconoce biodiversidad como fundeshi di desaroyo sostenibel, na Aruba e fundeshi aki no ta reconoci.
Construccion di Secrets Resort y e Masterplan Seroe Colorado ta muestra palpabel cu conservacion di biodiversidad no ta na prome luga ora ta implementa desaroyo sostenibel (di turismo) na Aruba.
Destruccion y vandalismo diario cu vehiculonan UTV y ATV den paisahenan natural y area proteha ta otro muestra visibel cu Aruba su plan di reconstrui pa miho despues di e pandemia di COVID-19 ta basa riba mas turista (barata), mas barco crucero y mas turista ignorante di e necesidad di no impacta e naturalesa of haci daño na esaki.
Pero e peliger mas grandi na Aruba pa biodiversidad ta algun departamento di Gobierno cu ta facilita codicia, hamber pa inverti placa (sushi) y gana placa di desaroyadonan sin escrupulo cu ta haci mofa di leynan existente, facilita pa un negoshi lucrativo di konkelmento cu tereno, hasta den terenonan cu ta oficialmente area proteha.
Como muestra visibel nos ta comparti imagennan di e area proteha di Spaans Lagoen, un wetland proteha y registra na e Secretariado di e Wetlands (RAMSAR) Convention, parti di e area cu ainda ta den man di un doño priva, pasobra Gobierno no kier cumpra e tereno aki ni e terenonan eigendom den Parke Arikok y e otro 15 areanan oficialmente proteha fuera di Spaans Lagoen.
Cu bendicion di DIP y DNM y of ignorando leynan ta construyendo un Nature Retreat Resort aki.
PRENSA Y PREGUNTA EN GENERAL
Pa mas informacion, of pa sponsor nos, of pa participa y colabora cu nos, por fabor tuma contacto via telefon/Whatsapp na 7478280, of via Facebook.com/8to8earthcantwait.


text:
WILLEMSTAD – Futbòl Liga MCB a kontinuá den wikènt tras di lomba ku tres partido na Stadion Ergilio Hato. E promé partido tabata djasabra anochi ora ku e ekipo di Centro Dominguito a enfrentá e ekipo di Victory Boys. Ku golnan di Ashar Bernardus i Micro Colina JR. e ekipo di Dominguito a logra un viktoria di 2-0. Ku e resultado aki e ekipo di Centro Dominguito ta keda na kabes di e tabla di posishon ku 36 punto den 14 partido, miéntras ku Victory Boys ta na di seis lugá ku 15 punto.
Mas lat a sigui e partido di Jong Holland i Centro Barber. Akinan tabata e ekipo di Centro Barber ku a logra bai ku e viktoria, derotando Jong Holland ku skor di 1-0. E úniko gol pa Barber a keda anotá pa medio di un pinalti kobra pa Jurensley Martina. Ku e viktoria aki Centro Barber ta pasa pa di dos lugá riba e tabla di posishon ku 27 den 14 partido i mesora Barber ta manda Jong Holland na di kuater lugá ku 25 punto.
Djadumingu tabata tin un partidó so, ora ku Jong Colombia a enfrentá Hubentut Fortuna. Den e partido aki tabata Jong Colombia ku a logra bai ku e tres puntonan, ganando ku skor di 4-1. Ku e tres puntonan aki Jong Colombia ta subi bai na di shete lugá riba e tabla ku 12 punto den 14 partido, miéntras ku Hubentud Fortuna ta baha bai di ocho lugá riba e tabla ku 11 punto den 14 partido.
Futbòl Liga MCB ta kontinuá djamars promé di yüli ora ku pa 8:30 PM a ekipo di Sithoc enfrentá e ekipo di UNDEBA.


text:
Southwest Airlines ya caba ta operando cu vuelonan directo desde e ciudadnan di Baltimore y Washinton DC un biaha pa siman riba diasabra.
Awor Southwest Airlines lo ta operando un vuelo directo diariamente for di Orlando.
Segun Minister di Turismo Dangui Oduber e lansamento bek di e ruta di Orlando ta nifica un adelanto grandi pa Aruba su turismo. E ta bay crea un aumento drastico den e capacidad di stoel maximo cu tin, esaki ta haci cu proyeccionnan pa resto di aña 2022 lo ta mas alentador. E recuperacion di Aruba su turismo ta bay surpasa nivelnan di 2019 durante e lunanan nos dilanti.
E decision di Southwest Airlines pa reanuda e ruta di Orlando ta basa riba e raportahe haci caminda ta mustra cu Aruba ta e destinacion den Caribe cu mihor prestacion den medio di e pandemia. Tambe ta bisa cu Aruba ta entre e destinacionnan mas resiliente den henter Caribe basa riba e cantidad di bishitantenan confirma durante e temporada di zomer, tur esaki segun raportahe di Caribbean Hotel and Tourism Association.


text:
E team fantastico di e salon di beyesa, ENVY by Clyde, ta bek yen di energia y creatividad pa atende nan fiel clientenan desde dialuna ultimo. E temporada tras di lomba pa e propietario, Clyde Fuenmayor, tabata trankil mientras e tabata na su cas cu hopi pensamento positivo. E tabata haci oracion pa su famia y henter mundo, y pa cada ser humano por compronde cu den e tempo aki, nos mester reflexiona y bira miho den tur aspecto .
Cu e salon mester a cera tabata algo hopi dificil como empresario pa enfrenta y te ainda e tin su desafionan. Sinembargo nan ta haciendo tur cos cu ta posibel pa asina nan por surpasa esaki. Segun Clyde su pensamento como negoshante: “Bo mester sa con pa maneha e situacion tanto personal y di cada un di bo empleadonan. Bo mester sa con pa reinventa bo mes y bo negoshi”.
Pa locual ta e adaptacion na e protocol, e estilista ta bisa cu den e estilo di bida nobo, unda nos mester siña biba cu ne, nan a adapta hopi rekisito y hopi exigencia cu DVG a bin pa cada beauty salon. E team di e salon a bay e curso di SVB y como propietario Clyde a tuma curso online tambe pa e maneho nobo. Esaki ta adaptacionnan cu mester tin e capacidad pa logra cumpli cu ne exitosamente.
Di e banda di e clientenan con anan ta anda cu e normal nobo, Clyde a bisa: “Danki Dios nos clientenan ta hopi consciente y cada un di nan ta tuma e epoca nobo cu hopi bon humor, pero tambe nan ta consciente cu esaki ta pa nan seguridad mescos cu di nos mes”.
Su mensahe ta pa nos comunidad ta responsabel y sigur di loke nos ta haciendo awor cu Aruba a bira COVID-FREE. Nos no por baha e atencion na cada parti di e protocol sino al contrario, nos mester mantene y sigui traha duro riba dje. Un parti hopi importante segun Clyde ta, cu nos mester bira mas humano y cu un curason mas bondadoso y bira nos cara pa Dios, paso si bo ta cu Né nada ta bay haci bo falta 🙏


text:
Despues di 12 aña cu ta bolbe organis’e Minister Xiomara Maduro tabata presente na e apertura di Weganan Escolar WE Aruba ‘Ta bunita pa wak con nos hobennan ta bini hunto pa comparti y competi cu otro den un evento positivo’
ORANJESTAD – Siman pasa diabierna tabata e apertura di e Weganan Escolar WE Aruba. Tabata un atardi bunita na unda e hobennan di diferente scol a forma parti di un defile y tambe duna presentacion pa asina duna apertura na e Weganan Escolar.
Minister Maduro tabata tin e placer di por a presencia un atardi energetico y positivo na unda cu e hobennan tabata e centro di atencion, mustrando nan banda competitivo pero alabes e union cu ta reina entre e muchanan. Algo cu sigur nos tur por tuma como ehempel ora ta trata eventonan positivo pa nos muchanan y nos pais.
‘E miho parti ta cu por medio di competencia nos ta descubri nos capacidad como persona y hunto cu otro nos por logra hopi mas cu nos mes ta kere’ tabata palabranan di e mandatario na e ocasion aki. Minister Maduro ta gradici colega Minister Endy Croes y su team pa e tremendo iniciativa pa organisa e Weganan Escolar atrobe na bienestar di nos hobennan. Masha danki na Departamento di Cultura, specialmente Jhon Freddy Tobón Montoya y Comision CCDN, cu a percura pa e show y tambe pa asisti e invitadonan riba e atardi aki. Minister Maduro ta desea tur hoben participando den e Weganan Escolar, WE Aruba, tur clase di exito.


text:
Aña pasa dia 18 di october e hoben DJ Luisangel Figueroa a cay den parkeerplaats di shopping mall, unda na hospital el a fayece. Famia di Figueroa ainda ta pidi husticia, pasobra nan kier sa kico ta pasando cu e investigacion. Mama di Luisangel Figueroa tabata den Enfoke pa splica mas kico a pasa y con cos ta bayendo.
Un pregunta cu ta pasa den cabes dje mama ta cu con su yiu no por tin mas fractura na su curpa solamente esun di craneo. Luisangel Figueroa a muri dje fractura di craneo, asina Anahixa Flores, mama di Luisangel Figueroa, a splica. El a relata riba e forma con a haya Luisangel benta y tabata straño. Un cos cu a bis’e ta cu den henter e parkeerplaats di Paseo Herencia no tin camara, pero awo cu ta laat nan a pone.
El a splica cu Luisangel no tin auto y su persona tabata hib’e y busc’e. Pero e dia ey como e mama mester a traha, e mes no por a hiba Luisangel, kende a dicidi di bay cu bus. Anahixa Flores a splica cu dia 18 di october su yiu a bay haci su toca y e tabata wardando su yamada pa asina busc’e. El a hasta yam’e algun biaha, pero no tabata contesta y un biaha a reject su yamada. E mama a opta pa tuma contacto cu su otro yiu, puntrando si e por a tende di su ruman. Aki el a haya sa cu su yiu tabata na hospital. Na momento cu polis a yam’e, a bis’e cu e mester bay hospital cu urgencia. El a presenta na Departamento di Emergencia, unda Luisangel ainda tabata na bida, pero despues a fayece den su brasa.
MINISTERIO PUBLICO A DESCARTA SUICIDIO
Segun Flores, Ministerio Publico no a yama su persona. El a bay tanto na Ministerio Publico como recherche dos biaha riba su propio iniciativa. E ultimo biaha cu el a presenta eynan, el a haya straño cu recherche tabata tin e pensamento cu Luisangel a mata su mes. E ta haya cu esey no ta posibel y a presenta eynan cu tur trabou di scol di Luisangel cu e tabata tin cla p’e siman ey. “Un persona cu kier mata su curpa, e no ta bay ta haciendo plan pa otro siman”, e mama a expresa.
E mama no a mira niun señal. E dia siguiente el a presenta na Ministerio Publico y aki a bis’e di descarta suicidio. Bisando esaki, nan no tabata sincronisa bon cu otro.
Flores a presenta na funeraria y saca potret dje curpa di Luisangel. El a presenta na hospital, riba peticion di recherche, pa pidi un informe di tur loke Luisangel tabata tin. Na hospital a tuma su dato y pone como urgente, ya cu ta polis a pidi esey. Pero nan a mand’e un carta bisando cu su yiu tin di presenta y firma na hospital. El a reacciona riba nan y bisando cu e lo pasa na funeraria pa su yiu firma, pasobra ta supone cu esey ta un ley. Kiermen Luisangel mester a firma prome cu el a muri.
Pa un cobertura mas amplio lesa e edicion di TREMPAN di mañan.


text:
Diabierna, poco despues di 4:00 pm, a sosode un accidente den cercania di Riu Hotel y Butterfly Farm. E tabata un accidente frontal entre dos auto, maneha pa chauffeurnan femenino. E dos autonan envolvi ta un Hyundai Getz y un Honda Fit.
E impacto tabata asina fuerte cu e airbag di e Honda Fit a activa. Esaki lo ta e di tres accidente grave pa awe, e prome tabata na Westpunt, di dos den area di Cas Ceremonial di Gobernador y e di tres ta esun aki na Palm Beach.
Polis di trafico a presenta na sitio pa e investigacion p’asina por saca afo kico a causa e accidente aki. Ambulance a presenta na sitio pa atende cu e heridonan na sitio.


text:
Un chauffeur a hala nan atencion y nan a menase di tire mata!
Diadomingo atardi a drenta informe di cu tin na altura di Eagle Beach un grupo di mas of menos 15 pa 20 ciclista coriendo irresponsablemente bayendo e hotelnan grandi, un chauffeur cu a hala nan atencion a ser menasa pa un di e ciclistanan di cu e lo tira mata. Polis ta tuma e menasanan aki na serio y a bay atende cu e ciclistanan. E ciclistanan a ser para na altura di Blue Residences. E ciclistanan aki a nenga cu ta nan a haci esey pero cu ta un otro ciclista pero cu esaki a bay hopi mas dilanti, mientras un patruya a keda atende cu nan un otro patruya a bay busca esun responsable pero manera tabata di spera nan no a hay’e.


text:
MIAMI – E kaminda pa FIFA Kopa Mundial 2018 na Rusia a kuminsá ayera pa e konfederashon di CONCACAF. CONCACAF ayera a tene su sorteo pa e partidonan klasifikatorio pa Mundial Rusia 2018. Akinan Kòrsou a keda elegí pa hunga su promé dos partidonan den e promé buèlta kontra di Montserrat. E partidonan di e promé buèlta lo tuma lugá entre dianan 23 pa 31 di mart próksimo. Kòrsou lo hungando su promé partido na kas i despues ta biaha pa Montserrat pa enfrentá e ekipo aya nan. Saliendo viktorioso for di e promé buèlta aki e selekshon di Kòrsou lo topa ku Cuba den e di dos buèlta. E partidonan aki lo tuma lugá entre e fechanan di 8 pa 16 di yüni próksimo.
Video di e sorteo
Kortesia di: CONCACAF


text: WILLEMSTAD – Entre 13-25 di ougùstùs lo tuma lugá e kampionato inaugural di Concacaf U-15 na Cayman Islands ku lo konta ku partisipashon di 21 selekshon nashonal inkluyendo e selekshon di Kòrsou. Despues di entrená durante e periodo di vakashon e selekshon Kurasoleño ta sali otro siman pa Cayman Islands. E selekshon ta konta ku 9 hungadó di Curacao Soccer Academy i 9 hungadó di otro ekipo nan lokal. E selekshon di Kòrsou ta bou di guia di direktor tékniko Mau Maria i asistente Johnny Godfried. E promé partido di e selekshon Kurasoleño ta 14 di ougùstùs kontra di e selekshon di Guadeloupe.


text:
Nos mes no por nada; huntu nos por. Nos bida mes kada sekònde ta dependé totalmente di e boluntat di Dios. Nos kurason ta bati mas ku 100.000 biaha pa dia. Si e faya algun minüt, bo no t’ei mas. Kon nos por kere ku ‘Nos mes por’? Ta ken ta sòru ku e kurason ta sigui bati? Abo mes? E lema di ‘Nos mes por’ tabata unu robes for di kuminsamentu. Asta e pais mas potente na mundu no por sobreviví sin petroleo di Medio-Oriente, por ehèmpel. Pues, asta Merka no por bisa ‘Nos mes por’. Pero nos komo un di e paisnan mas chikitu na mundu ta skohe komo lema nashonal ‘Nos mes por’.
Esaki ta un di nos problemanan (si nos ta dispuesto di wak den spil), ku nos ta eksagerá nos propio importansia. En realidat nos no ta mas ku 5 punta di feneta riba mapa. Ta p’esei nos a skohe un lema nashonal ku realmente ta inalkansabel. E tempu a yega pa nos realisá esei. Huntu nos por.
Interdependensia
Paisnan rònt mundu ta dependé di otro. Hulanda ta dependé di Union Europeo. Nos ta dependé di Hulanda. No tin bèrguensa den esei. E ta un ‘fact of life’.
E interdependensia aki ta birando mas intenso asta diariamente. Esei ta enserá ku paisnan rònt di nos (i Hulanda mas ku tur) ta hañando mas i mas di bisa over di nos asuntunan. Meskos ku Union Europeo ta disidí pa Hulanda riba vários tereno, asina ta ku Hulanda lo haña mas di bisa over di sierto asuntunan aki na Antia. I meskos
ku Hulanda tin ku duna kuenta i rason na Union Euopeo, asina ta ku nos tambe lo tin di bai duna kuenta i rason na Hulanda.
Kòntròl i supervishon ta un kos mashá normal i asta nos mester ta kontentu kuné. Pasobra e lo duna nos polítikonan ménos chèns pa spat nos sèn di belasting pa loko,
algu ku nos tur sa ku nan ta gusta hasi. Ta p’esei e lucha di Kòrsou kontra e ‘slotverklaring’ tabata inesesario i indefensible.
Hulanda no ta nos enemigu
For di segundo guera mundial, Hulanda a yuda Antia. Hulanda a manda sèn i asistensia tékniko. Nan a mantené forsanan armá na Antia pa defendé nos islanan kontra posibel atakenan. Nan a mantené kontaktonan ku eksterior pa nos, nan a pèrmití miles di hóbennan pa bai studia na Hulanda dunando nan beka, nan a akseptá tur Antiano ku no a mira un futuru na Antia mas, mientras ku Antia te dia di awe no ta akseptá tur Hulandes.
Nos asosashon ku Hulanda realmente a tene nos na bida durante último 50 aña. Esun ku ta bisa ku e no ta konfi a Hulanda ta siegá ku odio i propaganda.


text:
Den e caso di surseance van betaling di Serlimar, a ricibi e noticia positivo cu huez a dicta pa extende e surseance, asina tirando un “salba bida” pa e compania Sui Generis.
E decision aki ta bin despues di un reunion caminda a invita tur compania cu Serlimar tin cuenta habri cu nan por a duna nan opinion, sea pro, neutral, of contra di extension di e surseance van betaling. Durante e reunion solamente 3 di e 80 creditornan – cual ta representa ~3.75% di e creditornan – a demostra nan posicion en contra.
E resultado di e voto tabata un muestra positivo di confiansa pa e proposicionnan haci di parti di Ministerio di Naturalesa, pa cual Minister Arends a keda “cautelosamente positivo” cu huez lo uza e resultado aki como motibo pa considera e extension.
Cu e decision di huez, Minister Arends awo por continua esfuersonan pa mehora e situacion financiero di Serlimar, y implementa mehoracionnan structural na e modelo comercial di e compania. Remediacion di debenan “habri” cu Serlimar tin cu e creditornan ta un prioridad, y a presenta un plan caba pa e pagonan ser haci dentro di un termino defini.
Pa por remedia e situacion por completo, y sigura un maneho di despericio efectivo di Aruba, cambionan structural ta necesario. E decision di huez ta demostra cu a considera e proposicionnan cual Minister di Naturalesa a presenta, y ta sigura cu e esfuersonan haci, y tambe e proximo pasonan, no lo ta envano.


text:
Diaranson merdia polisnan y ambulance a keda dirigi pa rotonde Las Americas unda auto a dal un persona riba caminda. Na yegada di e prome patruya policial a constata cu auto a dal e conocido preke, e tabata benta abou y herida.
Un homber di edad tabata core e kia picanto cu a dal preke cu a subi caminda su dilanti. E chauffeur a drenta panico di e sucedido y polis a solicita pa personal di slachtofferhulp presenta na e sitio. Paramediconan di ambulance a brinda asistencia na preke y a keda transporta pa hospital pa atencion medico.


text: Diasabra anochi durante patruya polis a bin topa cu un accidente cu a caba di sosode riba e caminda di Ponton, mesora nan a baha atende. Ta trata aki di un accidente unda cu e chauffeur di un Toyota Tercel coriendo auto bao influencia no a regula su velocidad ni a mantene distancia a bay dal tras di un Toyota Yaris. Aunke cu e impacto tabata fuerte y e chauffeur di e Tercel a dal su cabez na e windshield toch afortunadamente ningun hende a resulta herida. Na un dado momento mientras ta spera e polis di trafico un van a hera bay dal tras di e patruya cu zwaailicht sendi, mesora ambos agente a bay atende cu e chauffeur di e van anto e chauffeur di e Tercel a haya un chance y a bandona e sitio.


text:
Na Setar a trek lot pa e secuencia di grupo pa e Parada Nacional di Luz
Na Setar a trek lot pa e secuencia di grupo pa e Parada Nacional di Luz
ORANJESTAD – Diabierna atardi den presencia di Minister di Cultura Sra. Xiomara Maduro, Minister di Turismo Sr. Dangui Oduber, Director di Setar Sr. Roland Croes, Presidente di Comision Celebracion Dianan Nacional Sr. John Flemming, Sra. Edwina Werleman di Stichting Musica y representantenan di gruponan a tuma luga trekmento di lot pa locual ta e secuencia cu e gruponan lo presenta den e Parada Nacional di Luz otro siman diasabra 26 di februari 2022. Esaki a wordo cubri tambe pa medionan di prensa.
Cada representante di grupo por a scoge un banderin di Aruba y na cada banderin tabata tin un envelop y den esaki e number di cada grupo. Minister Xiomara Maduro a invita e pueblo pa ban uni, sea participa den e parada, admira na banda of sigui esakinan via television of demas medio.
E secuencia ta lo siguiente, e prome grupo cu lo habri e Parada Nacional di Luz ta Pink for Life cual lo wordo acompaña pa Le Groove, e di dos grupo lo ta Dushi Carnival Group cu lo wordo acompaña pa Upgrade Music & Jeon, di tres grupo lo ta Infinity Carnival Group cu lo wordo acompaña pa D’-licious, di cuater grupo ta Royal Carnival Group cu lo wordo acompaña pa NBO, di 5 grupo lo ta Majestic Carnival Group cu lo wordo acompaña pa Youth Xtreme y e ultimo grupo lo ta Empire Carnival Group cu lo wordo acompaña pa Buleria. Un total di 6 grupo y 6 banda cu lo subi caya dorna na luz di colornan di nos bandera y pone ambiente pa asina nos drenta nos luna cultural pa celebra Dia di Himno y Bandera.
Un invitacion ta bay na tur esnan interesa pa participa pa tuma contacto cu nan grupo di preferencia y asina inscribi y participa den e parada di luz nacional aki. Un danki ta bay na nos compania di telecomunicacion nacional SETAR NV pa semper ta sostene nos actividad y celebracionnan cultural nacional.


text:
Enseñansa den Transicion ta titulo di e maneho di Enseñansa 2021-2025.
ORANJESTAD: Diamars ultimo Minister Endy Croes tabatin un su prome presentacion di maneho di enseñansa pe periodo di 2021 – 2025 na tur dies directiva di scolnan na Aruba. Presente ne ocasion tabata tur presidente y/of directornan hunto cu Directie Onderwijs, Inspectie Onderwijs y Duos. E presentacion a como titulo ‘Enseñansa den Transicion’. E mandatario a duna un presentacion hopi amplio unda a bay un poco den historia desde 1986 unda a bin riba diferente rapportcu a wordo skirbi. Tambe a elabora riba vision y mision di Minister Endy Croes. A papia di e PEN 2030, SDG 4 cu ta brinda oportunidad pa tur hende tin acceso na Enseñansa y ‘lifelong learing’.
E prioridadnan ta (1) calidad basico di enseñansa, (2) enseñansa pa un y tur y (3) desaroyo di competencianan di siglo 21. Durante e presentacion Minister Endy Croes a papia tambe di e recomendacionnan di e ‘tussenrapport’ cu ta un ‘doorlichting’ cu door di e ‘landspakket’ cu a tuma luga entre Inspectie di Aruba y Inspectie di Hulanda. Durante e presentacion a elabora riba e cifranan pa cu enseñansa e cantidad di alumnonan y scolnan. E mandatario a pidi cada ‘stakeholder’ pa carga nan responsabilidad den e proceso, directiva di scolnan carga di nan, minister ta carga di dje, Gobierno tambe ta carga di dje, diensten ta carga di nan y hunto nos eleva enseñansa cu e cambionan y reformanan cu e ‘landspakket’ y e rapport final lo brinda.
Nos a plantia un vision y nos a pidi tur e directivanan di scolnan cu esaki ta un di e plataformanan cu nos ta bay usa. Minister Endy Croes a bisa cu a pidi pa nan contribucion, conseho y comunicacion pa hunto hiba enseñansa na un otro nivel. E mandatario a sigui bisa; nos ta contento con epresentacion a bay. Nos por a sinti un satisafaccion den e sala cu e presentacion cu nos a duna. ‘Nos ta bay tin un enseñansa fuerte pa futuro y asina produciendo tambe bon ciudadano capacita pa nos comunidad cu lo sigui yuda Aruba desaroya tanto den economia y den tur otro sector pa un miho Aruba’, e mandatario a finalisa.


text:
Diaranson anochi laat algo prome cu bira diahuebs, dos homber arma a drenta e salanan VIP di Caribbean Cinemas den Paseo Herencia y atraca personal di e negoshi.
E malhechornan a exihi pa e placa di e benta di dia y sali na careda. E trahadonan a bati alarma, un rato despues por a mira basta presencia di Polis den e area.
Autoridad a busca den mondi y den henter e area di High Rise Hotels sin por a topa cu e sospechosonan. Durante e buskeda a confisca un scooter cu tabata scondi den mondi cerca di e mallnan. Atraco team ta investigando e caso.


text:
Kralendijk -Último fecha di entrega di e kuenta anual Impuesto riba ganashi 2020 ta 30 di sèptèmber 2021. Debí na e sirkunstanshanan aktual, kousá pa e corona vírùs, ta imaginabel ku empresa i organisashon lo no logra hasi esaki promé ku e fecha aki.
P’esei lo duna posponementu outomátikamente te ku 31 di desèmber 2021. Empresa i organisashon no tin ku hasi nada pa esaki.
Nan no mester lubidá pa entregá e kuenta anual, firmá pa e direktor, atministradó òf apoderado, pa mas tardá dia 31 di desèmber. Asina lo prevení ku Belastingdienst lo imponé un but.
Por dirigí pregunta na balie@belastingdienst-cn.nl òf tel. 715-8585.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Aruba
Area di Caya Grandi sin coriente: Candela den cash’i coriente
Un candela den area di Playa a mobilisa unidad di brandweer mesora. Ta trata di un transformatorhuisje situa patras di Calypso Building, caminda un schakel lo a cende na candela.
Esaki a tuma luga den careda di 10:15 am ora cu a tuma nota cu coriente a cuminsa bay den area di corte. Algun colega di 24ora presente na corte relaciona cu diferente sentencia riba e dia di awe, a ripara cu e sistema di generator a kick in na corte, mientras cu nan tabata eynan. Na mes momento a mira unidad di brandweer presenta y asina a dirigi nan mes tambe na e sitio di candela.
A bin topa cu un transformatorhuisje na candela. Esaki tabata den e area patras di Caya Grandi, pa ta exacto patras di Calypso Building. Personal di ELMAR tambe tabata presente. Nan tabata den area di corte tambe cu trabou di mantencion y a core presenta na sitio di candela pa asisti cu e emergencia aki.
Un rato despues e situacion tabata bou control, a logra paga e candela y awo ta na ELMAR pa cuminsa e trabou di recupera di e daño y stabilisa e coriente pa e area afecta.


text:
Último dia nan tin hopi diskushon na Kòrsou riba e partido final di FFK ku a wordu hunga enter Centro Barber i Hubentut Fortuna. Segun Centro Barber e ekipo di Hubentut Fortuna a hunga ku hungadó ku no tabata tin derechi pa hunga den e partido. E apelashon aki a hiba kuné ku e Komishon di Arbitrahe a disidí ku e partido entre Centro Barber i Hubentut Fortuna mester wòrdu hunga di nobo. Si esaki ta un bon desishon òf no Deporte Awe! no sa, ya komo nos no ta disponé di e statuto nan di FFK. Pero loke si Deporte Awe! por hasi ta trese dilanti un kaso similar i su resultado.
Meskos ku Kòrsou ta bai kuminsá su trayektoria pa Mundial 2014, ya Siria a kuminsá esaki den luna di yüli. Riba 23 i 28 di yüli, Siria a hunga kontra di e selekshon di Tajikistan i a sali viktorioso for di nan. Esaki a trese kuné ku Tajikistan a wòrdu eliminá for di e klasifikatorio pa Mundial 2014.
Dia 17 di ougùstùs último e Komishon Disiplinario di FIFA a reuní i a disidí ku Siria ta pèrdè tur dos partido pa motibu ku nan a hunga ku un hungadó ku no tabata tin derechi di hunga den e partido nan ei. E Komishon Disiplinario a basa su desishon a base di Artíkulo 7 di e regulashon nan pa Mundial Brazil 2014.
Esaki a trese komo konsekuensia ku:
- Siria ta wòrdu eliminá for di e kompetensia.
- Tajikistan ta drenta e kompetensia bek na lugá di Siria.
Segun artíkulo 3di e regulashon nan pa Mundial Brazil 2014 e desishon nan aki no por wòrdu kambia, ni tampoko apelá e desishon.


text:
Akreditá dor di CAN Curaçao.
Webinar akreditá
“Konsehero den Adikshon”
Dirigí na profeshonalnan médiko
Durashon: 4 seshon online
Dianan: 13, 14, 15 i 16 di sèptèmber 2021
Orario: 17:30 - 20:30 (orario di Kòrsou)
Idioma: Papiamentu, hulandes i spañó
Dikon ta importante pa bo partisipá
- Enrikesé bo konosementu komo profeshonal médiko riba e tereno di adikshon en general alabes aspektonan médiko-sikiátriko, familiar i spiritual.
- Desaroyá mas kompetensia na nivel kognitivo, étiko i afektivo ku ta pèrmití bo konsehá i yuda personanan ku ta den algún fase di e enfermedat di adikshon.
- Forma bo komo konsehero den adikshon ku un vishon integral den e atenshon na e kliente ku ta den un situashon di adikshon.
- Reforsá kolaborashon di trabou entre abo komo profeshonal médiko i FMA.
- Pa huntu sostené e proseso pa yega na rekonosé adikshon komo malesa aki na Kòrsou.
13 di sèptèmber 2021
(papiamentu + hulandes)
- Introdukshon di e webinar
- Informashon General di FMA
- Adikshon na medisina
- ‘Benzodiazepinen’
- ‘Receptoren’
- ‘Opiaatantagonisten en Opiaatonthouding’
- ‘Terugvalpreventie’
- ‘Bijwerking en Contra-indicaties’
14 di sèptèmber 2021
(papiamentu + spañó)
- Adikshon
- Droga; legal i ilegal
- Síndrome di apstinensia
- Via di atministrashon
- Identifikashon di e droganan ku ta produsí e enfermedat di adikshon
15 di sèptèmber 2021
(papiamentu + spañó)
- Malesa mental i Droga
- Trastorno mental endusí dor di droga
- Tratamentu Biológiko, Sikológiko, Sosial
16 di sèptèmber 2021
(papiamentu + spañó)
- Neurotransmisor den e proseso di adikshon
- Reseptor
- Neurobiologia
- Komportashon adiktivo
- Dependensia síkiko i físiko
- Interpretashon di e komportashon di e kliente
Sprekers
Ali Ayubi
Mercedes Grullon
Arjen Neven
Verda Betrian
Sonaly Diaz
BASIKO
Nafl.
125,-
Pakete “básiko” ta inkluí:
- Live streaming tur 4 dia
- Handouts di Powerpoint digital di tur 4 dia
REGISTRÁ AKI
PREMIUM
Nafl.
135,-
Pakete “premium” ta inkluí:
- Live streaming tur 4 dia
- Handouts di Powerpoint digital di tur 4 dia
- Video di tur 4 dia di webinar disponibel pa 1 siman (18 – 25 di sèptèmber 2021)
REGISTRÁ AKI
EKSKLUSIVO
Nafl.
140,-
Pakete “eksklusivo” ta inkluí:
- Live streaming tur 4 dia
- Handouts di Powerpoint digital di tur 4 dia
- Video di tur 4 dia di webinar pa semper


text:
Durante conferencia di prensa di Gobierno di Aruba dialunamainta, Prome Minister Evelyn Wever-Croes a aclarea siParlamentario señor Ady Thijsen lo ta e siguienteRepresentante di Gobierno di Aruba na Union Europeo pa reemplasa señor Eddy Paris.
Prome Minister a duna di conoce cu esaki ta algo cu ta den proceso y no tin nada definitivo aworakinan den esaki. Partido Movimiento Electoral di pueblo ta esun cu ta propone ciertodecisionnan. Den e caso aki señor Thijsen, mirando suexperiencia y su conocemento, a wordo pidi pa asumi e funcion aki.
Señor Eddy Paris su funcion a termina caba pasobra e ta mara na e duracion di e Gabinete, den e caso aki, Gabinete Wever-Croes I. Riba peticion di Prome Minister, señor Paris ta trahando ainda te cu fin di december pa encarga di asuntonanpendiente y haci e traspaso debido. “E no ta algo cu ta fulfinalisa ainda pero ora yega asina leu, e ora nos lo haci e anuncio oficial”, Prome Minister a indica.
Riba e pregunta si ya caba tin reemplasante pa señor Thijsenden Parlamento, Prome Minister a remarca cu lo sigui eproceso cu mester cana. Ora un parlamentario sali, tur esnancu ta riba e lista prome cu n’e ta haya un oportunidad pa drenta Parlamento. Si nan no kier nan lo firma cu nan no kier y nan ta keda cu e funcion cu nan tin awor. E procedura ta un cu mester cuminsa ainda ora señor Thijsen entrega su retiro. “Mientras tanto, nos a pidi señor Paris en todo caso pa keda te fin di aña pa nos tin tempo pa atende tur esaki. Nos no tin un deadline pero nos ta purba traha diligentemente riba dje si”, Premier Wever-Croes a duna di conoce.


text:
Na edat di 16 aña Hector a kuminsá su karera deportivo komo bòksdó i a bringa kuater pelea komo amatùr, kual peleanan el a gana.
Esaki a tuma lugá den añanan 1953 / 1954.
1955 : Den e aña aki Hector a kuminsá práktika e
deporte di Peso i despues di dos luna a sa di bira kampeon di Kòrsou i Antia den e kategoria Bantam (56kg).
1956 : Kampeon di Kòrsou i Antia den kategoria Bantam
1957 : Kampeon di Kòrsou i Antia den kategoria Bantam
1958 : Kampeon di Kòrsou i Antia den kategoria Bantam
Nr. 9 den 18 partisipante na Kampeonato Mundial na Stockholm, Suesia.
1959 : Kampeon di Kòrsou i Antia den kategoria Bantam.
Ganadó medaya di plata den VIII Weganan Sentro Amerikano i di Karibe na Caracas, Venezuela.
Nr. 4 na Weganan Panamerikano na Chicago, Merka. Durante e Weganan aki Hector a sa di pone marka Panamerikano den e modalidat di “Clean & Jerk”, kual marka a keda pará pa 12 aña.
1960 : Kampeon di Kòrsou i Antia den kategoria Bantam.Ganando medaya di oro den e Kampeonato Sentro Amerikano i di Karibe di Peso na Caracas, Venezuela. Nr. 10 den 24 partisipante durante Olimpiada Mundial na Roma, Italia.
1961 : Kampeon di Kòrsou i Antia den kategoria Bantam. Ganadó medaya di oro den II Kampeonato Sentro Amerikano i di Karibe di Peso na San Juan, Puerto Rico.
1962 : Kampeon di Kòrsou i Antia den kategoria Bantam.
Ganadó medaya di bròns den IX Weganan Sentro Amerikano i di Karibe na Kingston , Jamaica.
1963 : Kampeon di Kòrsou i Antia den kategoria Bantam. Ganando medaya di Plata durante IV Weganan Panamerikano na Sao Paolo,Brazil. Ganadó medaya di oro durante torneo internashonal na St. Domingo .
1964 : Kampeon di Kòrsou i Antia den kategoria Bantam. Ganando medaya di oro durante interkambio internashonal Kòrsou Sto. Domingo na Sto. Domingo. Nr. 18 den 28 partisipante durante Olimpiada na Tokio Hapon.
1965 : Kampeon di Kòrsou i Antia den kategoria Peso Pluma (60kg).
Ganando medaya di oro durante ASU week na Aruba.
Ganando medaya di plata den III Kampeonato Sentro
Amerikano i di Karibe na George Town , Guyana.
1966 : Nr. 4 na X Weganan Sentro Amerikano i di Karibe na San Juan, Puerto Rico, Kampeon di Kòrsou i Antia den kategoria Peso Pluma.
1967 : Kampeon di Kòrsou i Antia den kategoria Peso Pluma
Ganando medaya di oro durante torneo internashonal 4
Sentenario na Caracas, Venezuela
1968 : Kampeon di Kòrsou i Antia den kategoria Peso Pluma; Ganando medaya di plata den torneo internashonal III Lustro “Curaçaose Gewichtheffers Bond” na Kòrsou.
1969 : Nr. 4 durante Torneo Las Amérika na Mayaguez, Puerto Rico Kampeon di Kòrsou i Antia den kategoria Peso Pluma.
1970 : Kampeon i Kòrsou i Antia den kategoria Peso Pluma. Ganando medaya di bròns durante XI Weganan Sentro Amerikano aki.Karibe na Panamá. Hector a gana 4 medaya durante e Weganan aki.
Pa promé bes den historia di peso medaya a wòrdu otorgá pa e diverso modalidatnan (Press, Snatch, Clean & Jerk i Total).
Nr. 7 den 16 partisipante durante kampeonato Mundial na Ohio, Merka.
1971-1974 : Kampeon di Kòrsou i Antia den kategoria Peso Pluma.
1974 : Hector partisipá na XII Weganan Sentro Amerikano i di Karibe na Santo Domingo.
1975 : Despues di tabata Kampeon di Kòrsou i di Antia den kategoria Bantam i Peso Pluma (20 aña) i partisipando na diverso Torneo Internashonal, Kampeonato Regional, Kampeonato Mundial, Weganan Sentro Amerikano i di Karibe,Weganan Panamerikano
i Olimpiada Mundial,Hector ta retirá i ta tuma enkargo komo entrenadó di Selekshon Nashonal di Peso.
1984 : Hector ta partisipá na un kurso di entrenadó i Wes na Caracas
Venezuela. Hector ta ser kondekorá ku kondekorashon di La Reina “Ere-medalle in Goud” pa su méritonan riba tereno deportivo.
1976 : Hector ta kursa estudio pa entrenadó di Peso na Mexico bou di ouspisio di “Olympic Solidarity”.
1978 : Riba ouspisio di “Olympic Solidarity” Hector ta bolbe tuma parti na un kurso di entrenadó di Peso na Mexico, kual kurso e ta kaba ku éksito. Mester menshoná ku e rekòrtnan ku Hector a pone den e kategorianan ku e a tuma parti te ainda no a ser kibra pa e pesistanan aktual.
2009 : Kaya Noord Zapateer a bira Kaya Hector P Curiel, Miembro Salòn di Fama Deporte Peso


text:
The content originally appeared on: Diario
ORANJESTAD (AAN)- Varios ciudadano cu ta haya cuido medico cerca e docter di cas na Paradera,
a mustra nan preocupacion na mesa di redaccion di DIARIO, ya cu nan a scucha cu dr. Wijngaarde ta bayendo Hulanda back, pasobra su periodo di stage na Aruba, cu ta tres luna, a termina.
Dr. Wijngaarde ta un bon docter, el a gana e curazon di su pashentnan y incluso ta un di e poconan cu hasta ta haci bishita di control na cas, ora e pashent ta rekeri di esey.
E pashentnan cu ta acudi na e consultorio medico aki a scucha tambe cu no ta bay tin reemplazante pasobra no tin docternan di cas pa yena e vacatura aki, y e pregunta cu nan tin ta si e distrito di Paradera ta bay keda sin consulta di docter di cas, y na unda e pashentnan aki lo tin cu bay, pues, cerca cual docter.
Mirando cu ta varios yamada riba e mesun inkietud aki DIARIO a atende, redaccion a purba di haya contacto cu PR señora Solange Tchong, pero no a logra haye. E ta un persona cu semper ta yama pa duna informacion of un reaccion, y redaccion ta spera cu e lo comunica cu DIARIO tocante e tema aki.


text:
pan american games
-
Lima2019
Allyson ta hera final A den 50m Liber
Allyson Ponson ta hera Final A den 50m estilo liber pa 0.07 seconde y lo lidera e final B un…Read More »
-
Lima2019
2 lugar pa Patrick den Final B
Patrick Groters ta sali number dos den final B y ta scirbi un record Arubano nobo den lomba marcando un…Read More »
-
Lima2019
Prome lugar pa Ally den Final B
Allyson Ponson ta keda na prome lugar den final B den e Weganan Panamericano Lima 2019. Allyson ta landa un…Read More »
-
Lima2019
6 lugar pa Mikel
Mikel Schreuders ta keda na di 6 lugar den e gran final di e 100m free na e Weganan Panammericano…Read More »
-
Lima2019
Quincy a competi na Lima
Atleta Quincy Breell a competi den e disciplina di salto largo den e Panam Games Lima 2019. E atleta elite…Read More »
-
Lima2019
Aruba cu dos atleta den Medal Race
Aruba lo tin dos atleta den medal race di Vela Diahuebs tabata e ultimo dia den un series di diferente…Read More »
-
Lima2019
BMX a start na Lima
Shanayah Howell y Feddison Flanders a competi den e careda contra Oloshi den e Weganan Panamericano LIMA 2019. Awe na…Read More »
-
Lima2019
Patrick ta keda 0.12 sec di Final A
Landado Patrick Groters tambe ta keda net afor di un otro final A cu 0.12 seconde na Lima, Peru Patrick…Read More »
-
Lima2019
Ally ta keda 0.09 sec leu di Final A
Landado Allyson Ponson ta keda 0.09 sec leu di un Final A den Weganan Panamericano LIMA 2019. Allyson Ponson por…Read More »
-
Lima2019
Dirigentenan deportivo Arubano activo
Dirigentenan deportivo Arubano hopi activo na e Weganan Panamericano LIMA 2019. Na banda cu nos delegacion di Aruba ta compitiendo…Read More »


text:
Durante reunion di Parlamento dialuna mainta entre e diferente fraccionnan y Minister di Enseñansa, dr. Rudy Lampe, a bin dilanti un pregunta cu tur fraccion ta comparti y a vocifera. Mervin Wyatt Ras di e Fraccion di AVP kier sa unda e rapport, e investigacion, cu ta hustifica eliminacion di Tra’i Merdia. Pero tambe e kier sa ken a traha e rapport y for di ki tempo. Wyatt Ras ta conta cu Tra’i Merdia ta un departamento cu ta existi pa mas di 23 aña caba y cu resultado exitoso.
Mervin Wyatt Ras ta menciona cu ta obvio cu Minister Rudy Lampe no ta comparti e vision di AVP, cu a bin cu Tra’i Merdia pa “vang op” muchanan, ofreciendo yudansa na mayornan cu ta traha. E tempo ey hopi ta e mayornan cu a cuminsa traha, varios soltero y p’esey mes a bin cu Centronan pa brinda asistencia na e mayornan, pa brinda nan un caminda cu por laga nan yuinan, cu yudansa pa haci huiswerk.
Si acaso esaki no ta e vision di Minister Lampe, si acaso e no kier esaki of lo kier un modernisacion den e formato, e mester a haci’e di un manera cu no ta mishi cu lo basico di e muchanan. Compartiendo e mes un opinion, e Parlamentario ta bisa cu na prome luga ta pensa riba e muchanan, nan derechonan, no solamente di por hunga pero tambe e parti structural di por ricibi yudansa cu huiswerk y varios otro punto mas.
Mayornan ta conta riba e yudansa aki, mas tanto durante ora di atardi. No por keda sin menciona cu hopi ta e hobennan cu tabata/ta keda nan so na cas pasobra nan mayornan ta traha, algun encontrando nan mes den problema pa falta di supervision di mayor. Mester tene cuenta cu mayornan tin cu traha pa pone pan riba mesa.
Minister Rudy Lampe su idea ta pa kita e tiki yudansa cu nos hendenan humilde tin pasobra su vision ta cu tur hende\mucha mester ta liber pa recrea. E Minister tin cu sinta y pensa bon, dialoga cu esunnan cu ta den veld, studia posibilidadnan y tambe analisa a base di con e comunidad ta, prome cu e tuma un desicion abrupto, sin tene cuenta si comunidad lo acepta un desicion asina ey prome!